
CUVANT ÎNAINTE 


M-au bucurat dintodeauna iniţiativele Centrului Cul- 
tural Mioveni şi, pe cât mi-a stat în puteri (Şi în atribuţii), 
am încercat să răspund pozitiv acestor”provocări”.Unele 
dintre ele s-au transformat în evenimente culturale de ex- 
cepție, devenind tradiţii ale oraşului nostru. 

Buletinul Cultural de Mioveni constituie una dintre 
aceste iniţiative ale Centrului Cultural şi sper să se bu- 
cure de un real succes. Pentru noi, locuitorii Mioveniului, 
cultura, trdiţiile, trebuie să fie o oglindă în care ne vedem 
trecutul prezentul şi viitorul. 

Oraşul în care noi trăim este un spaţiu binecuvântat de 
Dumnezeu. Cadrul natural ospitalier, clima blândă, fac 
din Mioveni un punct important pe harta României. Oa- 
menii gospodari şi cu iniţiative au reusit să transforme 
aceste plaiuri dintr-o zonă de grădinarit —importantă, de 
altfel, pentru perioada respectivă - în cel mai mare centru 
industrial pentru construcţii de maşini din ţară. Frăția 
Dacia-Renault a pus Mioveniul şi pe harta lumii. 

Sper ca acestă lucrare să ne reamintească de fiecare 
dată că tradiţiile trebuiesc păstrate cu responsabilitate şi 
că ele reprezintă până la urmă identitatea noastra ca şi 
popor. 

lon GEORGESCU 
Primarul oraşului Mioveni 


MIOVENI - 524 DE ANI 
PAGINI DE ISTORIE 











Având o istorie peste 500 
de ani, oraşul Mioveni este 
una din cele mai vechi 
aşezări ale Muscelului. Fiind 
construit la începutul epocii 
medievale, Mioveniul a 
cunoscut toate trăsăturile 
acestei epoci. Ca majoritatea 
covârşitoare a  aşezărilor 
noastre săteşti, nu se cunosc 
în mod concret momentul şi 


împrejurările istorice ale 
constituirii satului Mioveni 
(Mihoveni). 


Potrivit tradiţiei locale, 


acesta ar fi fost întemeiat de 
o personalitate proeminentă, 
un “bătrân” autoritar sau un 
dregător ascultat pe nume 
Mihoveanul. 

O perioadă îndelungată 
oraşul poartă numele de Col- 
ibaşi, dar în 1996, după în- 
delungate proteste şi 
memorii ale intelectualităţii, 
oraşul revine la numele de 
Mioveni, deoarece oraşul 
fusese ridicat pe vatra Miove- 
niului şi nu al Colibaşiului 
(care rămăsese intact după 


] 


demolările din perioada co- 
munistă). 

Pentru sărbătorirea trecu- 
tului oraşului nostru ce are 
drept patron spiritual Pe 
Sfânta Maria, Consiliul Local 
Mioveni, Primăria şi Centrul 
Cultural organizează în 
fiecare an, pe 15 August, 
spectacole, expoziţii, concur- 
suri şi alte activităţi sociale şi 
culturale, sub genericul « 
Zilele oraşului Mioveni». 

CULA RACOVIȚA 
- MUZEUL EINOGRAFIC - 








MUZEUL ETNOGRAFIC MIOVENI 


Situat pe malul stâng al 
Argeşelului, satul Racoviţa 
este atestat printr-un hrisov 
emis de către cancelaria 
domnească a voievodului 
Vlad Vintilă, la 29 decem- 
brie 1532, prin care se în- 
tăreste jupânului Vlaicu 
clucerul şi fraților acestuia, 
stăpânirea unor proprietăţi 
în localitate. 

Numele 
diminutivul de la 
rakov”,cu sufixul „iţă”, cu- 
vânt de origine slavă, care 
înseamnă „de rac”, adică 
sat aşezat pe marginea unui 
râu sau a unui lac de 


este 


» 


satului 


raci.(ruku = rac). 

Părerea că numele satu- 
lui Racoviţa provine de la 
boierii Racoviceanu ,nu 
este justificată , deoarece ei 
au trăit şi stapânit moşia în 
secolul XIX-lea iar numele 
satului este cunoscut în 
hrisoave din prima jumă- 
tate a secolului XVI-lea. 

Dominând platoul din 
apropierea prin 
silueta sa neobişnuită, Cula 
Racoviţa a înfruntat, de 
circa două secole, vicisitu- 
dinile vremurilor. 

Informaţiile referitoare 
la momentul edificării culei 


râului, 


sunt contradictorii. 

O inscripţie 
datând de la sfârsi- 
tul secolului XIX- 
lea, incizată pe o 
placă fixată pe 
peretele sudic, 
consemna urma- 
toarele elemente 
de referință cu 
privire la istoricul 
construcției :"Zid- 
ită în anul 1806 
septembrie 18, arsă 
în anul 1877 de- 
cembrie 13, reno- 
vată în anul 1878 
iunie 15”. 


Există şi ele- 
mente infor- 
maționale prin care 


se susține că acest 


obiectiv a fost edi- [dă 


ficat în acelaşi an 


cu biserica - mon- | 


ument din locali- 
tate în 1786, aceste 
informaţii nefiind 
consemnate în 
scris, ele fiind păs- 
trate în tradiţia 
orală. 

O renovare de 
proporţii a con- 
strucţiei este con- 
semnată 
documentar în | 
anul 1878, prin 
grija lui Grigore 
Racoviceanu. 

În anul 1951. 
A. Dobrovitz deţi- 
natorul culei aduce 
renovari de ten- 
cuială şi refacerea 
acoperişului. 

Lucrări de 
restaurare au fost 
făcute şi în 1975 de 

către Direcţia Patrimoniu- 
lui Cultural Naţional pe 
baza proiectului arhitectei 
Ioana Barteş. 

Elementele de natură 
arhitecturală sunt edifica- 
toare : Cula Racoviţa prez- 
intă O formă 
paralelipipedică, de plan 
pătrat cu dimensiuni im- 
presionante (peste 20 m 
înalțime şi circa un metru 
grosimea zidurilor). 

Compartimentat în 
două camere egale ca 
suprafaţă, cu legătura di- 


acces din exterior asigurat 
printr-o deschidere practi- 
cată în peretele vestic, iar, 
spre etaj, pe o scară inte- 
rioară amplasată în camera 
nord-est. 

O soluţie arhitecturală 
adoptată de comanditar în 
amenajarea parterului este 
reprezentată de beciul de 
pe latura estică, cu par- 
doseală din piatră de râu şi 
intrare separată pe latura 
nordică a culei. 

Specialiştii de la 
Muzeul Goleşti au conşti- 
entizat necesitatea inclu- 

derii monumentului în cir- 
cuitul de vizitare, amena- 


jând O expoziţie 
reprezentativă de ceramică 
populară cu piese 


provenind din principalele 
centre ceramice ale zonei 
etnoculturale Argeş-Mus- 
cel. 

În prezent Cula Racov- 
ița funcționează ca Muzeu 
etnografic prin deosebita 
îngrijire a distinsului profe- 
sor Constantin I. Năstase. 

Muzeul etnografic a 
fost conceput ca „un mo- 


ţăranului român, spre 
aducerea aminte a gener- 
aţiilor” şi este amenajat pe 
structura următoarelor 
secţii: port popular, în- 
deletniciri, numismatică, 
obiecte de artă, mărturii 
religioase, ceramică, arme, 
elemente de artă populară, 
unelte de tâmplarie şi 
dogărie. 

Anul cesta obiectele 
din Muzeul Etnografic 
Racoviţa au fost donate de 
C.I. Năstase, Consiliului 


Local Mioveni. 


rectă între ele, parterul are ment din stilul de viaţă al REDACŢIA 


J] i IL 4 
LUĂ 


DE 
«a 





xistă multe edificii de acest gen 

în ţară. În construirea lor meş- 

terii s-au inspirat din arhitec- 
tura caselor boiereşti. 
În general, culele sunt clădiri înalte, cu 
ziduri văruite şi străpunse de me- 
tereze, nişte mici cetăţi croite pentru 
nevoile unei familii. Numele lor 
provine de la turcescul „kule“, care 
înseamnă „turn“. În general, aceste 
clădiri au parterul înalt, masiv, luminat 
prin deschideri foarte înguste şi scară 
interioară. Sunt răspândite în tot 
spaţiul balcanic şi se pare că au fost 
construite în România începând cu 


Cula lui TUDOR VLADIMIRESCU din 
Cerneți, jud. Mehedinti 


anul 1650, când boierii mai mici sau 
mai mari încercau să-şi apere bunurile 
de turci. 

Cula Racovita 


“UN MOMENI 
DIN SIILUL DE 


VIAŢĂ AL 


ŢĂRANULUI 


ROMÂN” 


SPRE ADUCERE AMINTE 
GENERAȚIILOR 


URMĂTOARE 








Motto: „Satul este locul sfânt unde s-a păstrat neatinsă 
bogația spirituală a poporului acesta” prof. C.I. Năstase 


Trăind în mediu 
sătesc, de mic copil am 
fost impresionat de 
stilul de viață al ţăranu- 
lui român. În urmă cu 
numai un sfert de veac, 
ocupaţia ţăranului era 
legată mai mult de 
munca câmpului şi rar 
pe ici — colea se mai 
găseau câteva ateliere 
săteşti. Locuitorii 
satelor născuţi şi cres- 
cuți de generații legate 
de pământ, cu chipuri 
de români adevăraţi, au 
ținut trează conştiinţa 
neamului. Sunt isteţi la 


dibaci la 


meşteşug şi cu multă 


minte, 


tărie de caracter. 


luţeala şi energia sunt 


urmarea firească a 
traiului greu. Sunt 
foarte  răbdători la 


suferință. [in foarte 
mult la demnitatea 
moştenită de la stră- 
moşii daci, unul dintre 
cele mai semeţe nea- 
muri. 

Toate aceste carac- 
teristici ale ţăranului 
român m-au determi- 
nat să găsesc modali- 
tatea de a readuce în 
fața tinerei generaţii 
precum şi a urmă- 
toarelor, hărnicia, iu- 
birea şi felul de a trăi, 
portul şi uneltele de 
muncă. Cum timpul se 
scurgea cu repeziciune, 
anii treceau neobser- 


vaţi iar lumea evolua 
spre alte obiceiuri, alte 
datini, lăsând în urmă, 
în negura uitării tot 
ceea ce a fost cândva 
obiecte, unelte, port 
popular, aruncate prin 
magazii, poduri şi de 
cele mai multe ori 
aruncate la gunoi, zi- 
ce-se „nemaifiind la 
modă” iar eu nu mă 
puteam hotărâ să trec 
la acţiune, ţinând 
seama bineînțeles şi de 
cei ce ma înconjurau. 
„O iniţiativă prea în- 
drăzneaţă”  - un 
muzeu? mi 

Este 


drept, dar eu ca fiu al 


s-a re- 


proşat! poate 


satului, ca dascăl al 

şcolii să trec la acţiune 
cât mai repede mai ales 
că satul meu natal — 
Mioveni — începuse a fi 
demolat! Zis şi făcut! 
În urma unor in- 
tense căutări ŞI 
pregătiri, aproape casă 
cu casă, însoţit de fiul 
studentul Titi 


Năstase, 


meu 
adunând 
obiect cu obiect, găsind 
pretutindeni 
bunăvoință de donator, 
sătenii fiind mândri că 
şi ei pot contribui la 
restaurarea trecutului 
satului nostru prin înfi- 
ințarea unui muzeu, 
despre care auzise 
numai din presă şi tele- 
VIZOI. 


Acelaşi interes am 
găsit şi la Primarul 
oraşului Mioveni, 
domnul lon Georgescu 
ca şi la Directorul Cen- 
trului Cultural al oraşu- 
lui, doamna Argentina 
Culcuş. 

În fine aş menţiona 
că după o muncă 
asiduă timp de aproape 
doi ani am reuşit să 
adunăm o mulţime de 
obiecte care mai de 
care mai interesante şi 
la 12 Septembrie 1970 
să  inaugurăm un 
muzeu etnografic, în 
prezenţa autorităților 
locale şi judeţene. 

Profesor 
Constantin NĂSTASE 

MÂNĂSTIREA VIEROŞI 





Mânăstirea Vieroşi, 
ctitorie a vestiţilor şi 
vitejilor boieri Goleşti 
ce se trag din neamul 
Basarabenilor 
Craioveşti, este 
aşezată pe valea gârlei 
Vieroşul. 

A fost întemeiată în 
perioada 1571 — 1573, 
de către 
Ivaşcu Golescu şi 


vornicul 


clucerul Albu Golescu 
fiind 


1615 de către marele 


restaurată în 


vistier Stroe Leurdeni. 
Întrucât în anul 
1825 biserica se ru- 
inase, vlădică Samuil 
Sinadon Tărtăşescul o 
reface din temelie. 


Concepută la o 


scară supradimension- 
ată, fresca nu prezintă 
vietuți artistice semni- 
ficative, exceptând 
tablourile votive ale 
lui Ivaşcu şi Albu 
Leurdeanu, Alexandru 
Vodă Ghica şi Grigore 
Voda Ghica. 
Ansamblul mână- 
stiresc a fost împrej- 
muit cu un zid înalt de 
circa 10 m, care de- 
limita o incintă patru- 
lateră, accesul de pe 


sub 


forma unui gang sur- 


latura sudică, 
montat de o clopot- 
niță, degradându-se 
considerabil. Vestigii 
ale unor foste chilii, 


precum şi ale unor 


pivnițe mari, boltiţe 
relevă dimensiunile 
apreciabile ale ansam- 
blului monahal. În inc- 
inta ansamblului este 
amplasată „Capela de 
cimitir, construită de 
egumenul Samuil 
Tărtăşescul în struc- 
tura sa, fiind utilizate 
materiale preluate din 
vechea biserică a 
Goleştilor. 

La începutul sec- 
olului al XX-lea, s-au 
demolat clopotnița şi 
etajul chiliilor, 
cărămida rezultată 
fiind folosită la edifi- 
carea primăriei şi a 
şcolii comunale din 


Colibaşi. 


9 


Ruinându-se cu 
vremea, capela a fost 
reparată radical în 
1937. La limita acce- 
sului în ansamblul 
mânăstiresc este am- 
plasată o cruce de pia- 
tră. Monumentul este 


edificat de 
Tărtăşescu în 1836 şi 


Samuil 


constituie un argu- 
ment prezumtiv al ex- 
istenţei, în incinta 
Mânăstirii Vieroşi, a 
unui atelier de pietrari 
organizat în cursul 
amplelor lucrari de 
restaurare a ansablului 
mânastiresc 

Biserica Mânăstirii 
Vieroş a fost restau- 
rată , succesiv, sub co- 


ordonarea Comisiei 
Monumentelor  Is- 
torice din România în 
perioada anilor 1924 - 
1927 şi 1955 -1956. 
Grav afectată de 
seismul din anul 1977, 
biserica a fost restau- 
rată de către preotul 
Constantin Lupaşcu. 
În anul 1998, Epis- 
copia Argeşului şi 
Muşcelelui  reinfi- 
ințează cu aprobarea 
Sf Sinod "Mânăstirea 
de călugari Vieroş cu 
hramul «Intrarea 
Maicii Domnului în 
Biserică », stareț find 
numit ieromonahul 
Ioanichie Petrescu." 


REDACȚIA 

CENIRUL CULIURAL MIOVENI 


Centrul Cultural Mioveni a luat fi- 
ință în anul 2005 ca urmare a unei 
hotărâri a Consiliului Local Mioveni. 
Activităţile specifice desfăşurate de 
Centrul Cultural Mioveni, au ca obiec- 
tive principale educarea artistică a pub- 
licului prin programe specifice, 
sprijinirea tinerilor şi artiştilor valoroşi 
în afirmarea lor, cercetarea, conser- 
varea, valorificarea în ceea ce priveşte 
activitatea culturală şi promovarea ar- 
tiştilor. 

Instituţia oferă GRATUIT cursuri 
pentru copiii din oraş: mandolină, 
dans popular, acordeon, instrumente 
de suflat, chitară şi orgă. 

La Centrul Cultural activează: 

BM un taraf cu soliştii: Daniel 
Chițulescu, Liliana Iordache, Nicu 
Albu, Flori Caftaliu şi Sergiu Tudor; 

EI o fanfară condusă de prof. Marin 
Iliuţă; 

BM un amsamblu de mandoline 
“NOVA” condus de prof. Florica Ar- 
senescu; 

BI un ansamblu de dansuri populare 
“Plai de Dor” pregătit de prof. Cătălin 


Oancea. 


elale (Vi detecirie (e Boti Me [etalei Xe: 
. Asociația de prietenie Mioveni - 


BIBLIOTECA FRANCEZĂ ai mb anderneau 

În cadrul Centrului Cultural 
funcţionează şi BIBLIOTECA 
FRANCEZĂ, cu un fond de carte de 


peste 10.000 de cărţi: literatură, istorie, 


geografie, muzică, medicină, enciclo- 
pedii, artă, donate de Asociaţia de Pri- 
etenie Mioveni -—  Landerneau. 
Biblioteca gazduieşte încă 10.000 de 


cărți tehnice ce provin dintr-o donaţie 


a SC AUTOMOBILE DACIA SA. aa | SĂ UL | 
6 udă cre] Mm 

CASA DE CULTURĂ A SINDICATELOR 
DACIA MIOVENI 


La început s-a numit Casa 
de Cultură a Sindicatelor Col- 
ibaşi, mai apoi, când un grup 
de patrioți localnici redă 
oraşului istoricul nume al 
miovenilor, instituţia devine 
„Casa de Cultură a Sindi- 
catelor Dacia Mioveni. 

Lucrările de construcţie a | 
Casei de Cultură au început în 
toamna anului 1983. Clădirea 
a fost primul edificiu cultural 
din Mioveni, o reuşită armo- 
nizare între tradițional şi mod- 
ern fiind construită în stil 
autentic argeşean, amplasată 
în centrul civic al tânărului oraş din fon- 
durile fostului UGSR.( Uniunea Generală 
Sindicatelor din România). Construcţia îi 
revine Trustului Întreprinzător Genarală 
Construcţii Montaj Argeş (TAGCM) care 
repartizează lucrarea unei echipe de 
muncitori pricepuţi coordonaţi de in- 
ginerul Marian Berliba, locuitor al noului 
oraş, echipă care definitivează impresion- 
anta clădire spre finele anului 1985, iar în 
primăvara anului următor instituţia devine 
funcțională. Mai marii timpului au format 
un grup care avea misiunea de a coordona 
şi verifica lucrările viitoarei instituții grup 
din care au făcut parte printre alţii lon 
Marinescu, Nicolae 'Tolescu, Andrei 
Dulcă, lon Piţigoi. 

Urmează apoi încadrarea personalului 
de specialitate şi a personalului de de- 
servire, în aşa fel încât activitatea instituţiei 
porneşte în trombă odată cu venirea 
primăverii anului 1986, la doar câteva luni 
de la inaugurarea neoficială din 23 noiem- 
brie 1985. 

Astfel, noua echipă pune bazele 
funcţionării a numeroase cercuri şi cursuri 
tehnico-aplicative, organizează dezbateri, 
mese rotunde, simpozioane privind trecu- 
tul poporului român, implicarea tinerei 
generații în viața economico-socială, serate 
şi manifestări literar-muzicale, pro- 
movarea, în viaţa socială a principiilor creş- 
tine şi bunei conviețuiri, stimularea actului 
creator şi a mişcării artistice, precum și val- 
orificarea tradiţiilor populare locale. 

Formaţiile artistice existente pe plat- 





forma Uzinei Dacia, menținute în activi- 


tate de animatori culturali destoinici, se 
mută acum în casă nouă şi continuă, prin 
spectacolele lor, să ducă imaginea in- 
teprinderii şi a orașului, cât mai departe. 

Ansamblul folcloric „Dacia”, coordo- 
nat şi îndrumat de reputați oameni de cul- 
tură argeşeni Dorin Oancea şi Lică 
Sorescu, susține numeroase spectacole în 
localitate, în judeţ şi în ţară. Astfel, grupul 
de dansatori şi formaţia de muzică popu- 
lară dirijată de Gheorghe Floroiu intre- 
prind câteva turnee în țări europene ca 
Belgia, Franţa, Italia, Turcia. 

Brigada artistică condusă cu sârg de 
Ion Ilinca îşi dezvoltă repertoriul şi devine 
treptat un veritabil teatru de revistă 
susținând numeroase spectacole atât în 
Mioveni cât şi pe alte scene din ţară, iar 
corul cu peste 100 de membrii, condus de 
profesorul Gheorghe Gomoiu, participă 
ani de-a rândul, cu brio, la confruntările 
naţionale între echipe artistice de acelaşi 
gen. 

Teatrele profesioniste din Bucureşti şi 
din ţară, formaţii artistice din strainătate, 
aduc pe scena acestei instituţii, mari cre- 
atori de artă şi frumos. 

În cei peste 20 de ani de activitate in- 
stituţia este vizitată de Teatrul de comedie, 
Teatrul Giuleşti, Teatrul "Constantin Tă- 
nase” din Bucureşti, Teatrul din Piteşti, 
Constanţa, Ploieşti, Petroşani, estradele şi 
teatrele de revistă din Deva, Galati, Reşiţa 
şi Baia Mare. 

Omagiind personalitatea omului de 

2 cultură argeşean Petre Ţuţea, Casa 
de Cultură a avut iniţiativa de a 
| ridica pe soclu, chiar în parcul din 
1| fața sa, spre nemurire, bustul din 
bronz al marelui filozof . 

În incinta Casei de Cultură a 
| funcţionat de 10 ani Biblioteca 
franceză (acum donată Centrului 
Cultural Mioveni), importantă 
achiziție de carte franțuzească 
dăruită din inimă de autoritățile 
localităţii Landerneau din Franța, 
localitate înfrățită cu oraşul 
Mioveni. 

Înfiinţarea şi apoi funcţionarea 
formaţiei de teatru pentru copii 
„TOM TI TOT” a condus la luarea iniția- 
tivei proprii de a permanentiza festivalul cu 
caracter naţional „Ludicus” al teatrelor de 
copii, festival care se desfăşoară anual. 

La sugestia şi din inițiativa unui mare 
colaborator al instituţiei, profesorul Nico- 
lae Rizea, Casa de Cultură a Sindicatelor 
Dacia Mioveni prin directorul său, Elisa- 
beta Panait a procedat la înfiinţarea unui 
nou festival de poeziei şi cântecului francez 
ce poartă numele scriitoarei de origine 
română „Anna de Noailes”, festival 
județean organizat anual în parteneriat cu 
Asociaţia de Prietenie Mioveni-Lan- 
derneau. 

Instituţia şi-a îmbunătăţit colaborarea 
cu şcolile generale de pe raza oraşului şi 
participă alături de Primăria oraşului la re- 
alizarea unor acţiuni de mare amploare: >» 
Zilele Educaţiei Naţionale », « Ziua fe- 
meii sau Copilulu »i, « Zilele Oraşului » 
sau Festivalul Internaţional de Folclor 
„Carpaţi'. 

Tot în 
funcționează Cercul de Pictura condus de 


cadrul acestei instituţii 
Cornel Carstea . 

De-a lungul timpului conducerea insti- 
tuției a fost asigurată de directorii: lon 
Piţigoi, Nicolae Badiu, Dumitru Rus, Ghe- 
orghe Manda, Marius Iliescu , Liviu Popa, 
Elisabeta Panait. 

Elisabeta PANAIT 


Director CCS Dacia Mioveni 

BIBLIOIECA ORĂŞENEASCĂ 


În anul 1953 este înființată în co- 
muna Racoviţa "Biblioteca Comu- 
nală" care funcţionează într-un 
imobil ce-i apartine lui Bibi Dinică, 
imobil existent şi astăzi situat pe b- 
dul Dacia, nr.41. În anul 1960 prin 
contribuţia bănească şi munca vol- 
untară a locuitorilor se construieşte 
în comună Căminul Cultural 
Racoviţa unde va fi mutată şi bib- 
lioteca ce avea câteva mii de volume 
de cărți, biblioteca fiind fruntaşă pe 
județ pentru activitatea desfăşurată. 
Bibliotecară în acea perioada a fost 
d-na Elena Tomescu. 

Biblioteca a funcţionat în clădi- 
rea Căminului Cultural pană în anul 
1975. Printr-un decret aparut în au- 
gust 1974, posturile normă întreagă 
de la bibliotecile comunale au fost 
desfiinţate, iar bibliotecarii comu- 
nali au fost retribuiți prin indem- 
nizaţii simbolice. 

Se pierd în această perioadă 
foarte multe cărţi, astfel că la un 
fond de carte de la aproximativ 
15.000 volume existente în anul 
1973 s-a ajuns ca în anul 1987 
numărul de volume să ajungă la 
cifra de 6.390. Mai mult decat atât, 
fondurile alocate pentru achiziția de 
carte se reduceau la cifre nesemni- 
ficative. 

În anul 1989 localitatea a fost 
declarată oraş. Astfel biblioteca a 
devenit orăşenească, fiind condusă 
şi deservită de bibliotecar salarizat 
cu normă întreagă. După mai multe 
mutări prin diverse imobile, acum 
Biblioteca Orăşenească 
funcționează în blocul P3A, parter, 
situat pe b-dul Dacia. 

În prezent biblioteca are un 
numar de 20.545 volume şi 1901 
cititori înscrişi. 

Redacţia 

LICEUL TEORETIC “IULIA ZAMFEIRESCU” 


Liceul Teoretic 
„lulia Zamfirescu”, a 
luat naştere la data de 
01.09.2006 ca unitate 
şcolară cu personalitate 
juridică proprie. 

Acest fapt s-a real- 
izat ca urmare a unei 
mai vechi dorințe, ca 
elevii din Mioveni să 
nu mai facă naveta spre 
alte localități pentru a 
urma studiile unui liceu 
teoretic, ținând cont că 
an de an, elevii cu rezul- 
tate bune formează 
clase întregi la liceele 
teoretice din Pitesti. 

După mai multe 
propuneri de înființare 
în locaţii improprii, 
Consiliul Local şi 
Primăria Mioveni au 
decis construirea unui 
spațiu nou, modern, 
din fonduri proprii, 
care s-a ridicat la 85 
miliarde lei vechi 
(850.000 RON). 

Prin Ordinul Min- 
i strului 
3555/10.04.2006, şi 
d e c iz i a 
2716/31.08.2006, se 


Y) 


înfiinţează Liceul 'T'eo- 


retic „lulia Zamfirescu” 
cu sediul în str. Petre 
Zugravu, Mioveni. 

Iniţial s-a dorit să fie 
colegiu, fapt care a dus 
la hotărârea de a avea şi 
clase de gimnaziu, apoi 
şi de învâtământ pri- 
mar. 

Cum denumirea in- 
ițială „Neagoe Basarab” 
nu a fost posibil să fie 
aprobată, propunerea 
Consiliului Local a fost 
să se numească „lulia 
Zamfirescu”. 

Valori promovate în 
L.T.1.7.: 

Curajul — a avea put- 
erea de a face ceea ce 
este bine şi de a-şi urma 
propria conştiinţă. 

Judecata înţeleaptă 
— a defini şi a înţelege 
scopurile valoroase şi a 
stabili prioritățile; a 
gândi prin prisma con- 
secințelor acțiunilor şi 
a fundamenta deciziile 
pe înțelepciunea prac- 
tică. 

Integritatea — a avea 
puterea interioară de a 





spune adevărul, de a 
acționa onest în gând şi 
în faptă. 

Bunătatea -— a arăta 
grijă şi compasiune, 
prietenie şi generozi- 
tate față de ceilalți. 

Perseverenţa — a fi 
consecvent şi a găsi 
puterea de a merge mai 
departe în ciuda difi- 
cultăţilor, a eşecurilor 
personale. 

Respectul — a arăta 
considerație față de oa- 
meni, față de autorități, 
faţă de proprietate şi, 
nu în ultimul rând, faţă 
de propria persoană. 

Responsabilitatea — 
a duce la îndeplinire cu 


consecvență obligațiile 
care revin fiecăruia, 
asumarea răspunderii 
pentru propriile acţi- 
uni. 

Autodisciplina - a 
avea control asupra 
propriilor acţiuni, cu- 
vinte, dorinţe împul- 
suri şi a avea un 
comportament adec- 
vat oricărei situaţii; a 
da tot ce ai mai bun în 
orice împrejurare. 
Noisuntem: 

e O şcoală cu un 
corp didactic talentat, 
pasionat şi experimen- 
tat; 

e O şcoală cu de- 
schidere 
euro- 
peană; 

e O 
şcoală 
care 
oferă 
elevilor 
u n 
mediu 
dinamic |oă 
de  în- 
văţare, 
ce se 
doreşte 
a fi inte- 
grat în 
cele mai 


moderne experimente 
la nivel naţional şi in- 
ternaţional; 

e O şcoală în care 
elevul îşi poate dez- 
volta inteligenţa şi tal- 
entele, poate să 
investigheze şi să ex- 
ploreze cele mai noi 
domenii ale cunoaş- 
terii; 

e O şcoală care 
pregăteşte tineretul 
pentru comunitatea 
globală a noului mile- 
niu; 

e O şcoală în care 
elevul îşi poate dez- 


volta liber personali- 


tatea; 

GRUPUL ŞCOLAR 
CONSTRUCŢII DE 
MAŞINI COLIBAȘI 


Infiinţarea Grupului In- 
dustrial Construcţii de 
Maşini Colibaşi este strâns 
legată de amplasarea Uzinei 
de Autoturisme în localitatea 
Colibaşi, urmâmd să devină 
principalul izvor de personal 
calificat pentru această plat- 
formă industrială. 

Lucrările de construcţie 
începute în anul 1967 se des- 
făşoară paralel cu cele ale 


Uzinei de Autoturisme şi se 
finalizează în anul 1967. 
Complexul şcolar este am- 
plasat în nord-estul judeţului 
Argeş, în localitatea Colibaşi, 
la o distanţă de 14 Km de 
oraşul Piteşti, într-un cadru 
agreabil, înconjurat de o pă- 
dure de stejar ce provoacă 
prin înălţime, veşnicie şi 
rezistenţă la studiul profund, 
investigaţie şi statornicie. 


SCURT ISTORIC 


m 1969/1970 — îşi deschide porţile unitatea şcolară 
pentru următoarele forme de învățământ : şcoală pro- 


fesională, şcoală de maiştri şi şcoală post liceală; 
N 1972/1978 — funţionează în unitatea şcolară un club 
sportiv, cu secţii de box şi lupte, pentru pregătirea viito- 


rilor participanţi la olimpiade; 

N 1974/1975 — se înfiinţează treapta 1 de liceu indus- 
trial, curs de zi, profil mecanic şi electrotehnic; 

m 1976/1977 — se înființează treapta a —Il-a de liceu in- 
dustrial curs de zi şi de seral, în specializările: electro- 
mecanic, electrician întreţinere şi reparaţii, mecanic 
combustie internă, mecanic mașini şi utilaje, prelucrător 
prin aşchiere, prelucrător la cald. 

N 1980 -— unitatea şcolară a găzduit pentru o lună Foru- 
mul Naţional al Pionerilor. 

N 1983 —a avut loc în incinta unităţii şcolare Etapa 
Naţională a concursului pe meserii, specialitatea 
mecanic auto. 

N 1087 —unitatea şcolară a primit vizita miniştrilor în- 
vățamântului din ţările Europei de Est. 

N 1990/1991 —se infiinţează clase de liceu curs de zi şi 
seral, filiera teoretică. 

MI 1090/2003 — în unitate se produc transformări în 
concordanţă cu noua reformă a învățământului româ- 
nesc, ce fundamentează planul de şcolarizare pe dez- 
voltarea socială, economică şi culturală, la nivelul 
localităţii şi judeţului. 

m 2003/2004 — se înființează clasele de arte şi meserii, 
principalele pepiniere de viitori specialişti. 








ACTIVITĂŢI EXTRAȘCOLARE 


BALUL BOBOCILOR 


< TI 


În fiecare toamnă "se numără bobocii"... din licee. Inainte de a le 


creşte penele pentru zbor, îşi pun straie de sărbătoare şi merg la cea 
mai dintâi petrecere adevărata din viata de şcolar: Balul Bobocilor. 


GUNOAIELE STRĂZILOR... 
Strada .. 
flori, trăsuri elegante şi pietoni civilizați. Astăzi, s-a transformat într- 


. Un cuvânt care odinioară însemna lumină, bătăi cu 


o Cenușăreasă veşnic acoperită de fumul sofisticatelor automobile, 
în gropi din ce în ce mai mari şi mai adânci, care se umplu cu apă, 
dacă plouă, cu nisip, dacă e vară, cu roţi şi cu picioare frânte.. Ah! 
Am uitat de mucurile de țigară, de pungile de „Cio-Chips”, de 
bidoanele goale... 

Şi mai spunem că iubim! Pe cine, dacă nici de propria viață sănă- 
toasă nu ne pasă?! Oare Pământul nu suferă, deja, de prea multă 
poluare? Nu auzim plânsul hohotit al Naturii, al Cerului şi al Adân- 
curilor? Ne-am săturat de anii îndelungaţi de civilizație şi vrem să ne 
întoarcem la Epoca de piatră? Taţi liniştiţi, iubitori ai dezastrelor, 
vremea aceea se apropie cu paşi grăbiţi, dacă nu ne pasă!! 

Hei! Treziţi-vă, totuşi! Daţi două palme conştiinţei voastre 
amorţite, pentru a o readuce la viață! Haideţi să protejăm mediul, 
haideţi să mai trăim un pic! N-avem voie ca doar noi să beneficiem 
de frumuseţea lumii! Avem obligaţia morală să clădim o lume mai 
curată, pentru, cei ce ne vor urma, nu să ridicăm munți de reziduuri 
de tot felul! Terra nu este o groapă de gunoi,ea are o viață, aceea 
dăruită şi ocrotită de noi. Haideţi să înțelegem o dată pentru tot- 
deauna că nimeni nu este obligat să meargă după noi şi să ne strângă 
mizeriile! Nicio pungă autohtonă sau de import nu se supără pe noi 
dacă o încărcăm cu tot ce vrem să aruncăm şi o ducem, noi - mai 
civilizați, cerul — o peruzea şi asta e TOTUŞI CEVA! Elevii liceului 
nostru au fost şi sunt receptivi la sfaturile Terrei Sănătoase sub co- 
ordonarea doamnei profesoare Vladu Mariana şi domnul maistru 


Dumitru Olteanu. 

INTERCULTIURALITATE 
ȘI SPIRITUALITATE 


Cineva, , persoană importantă, nu spunem cine, a zis 
că noi, întregul colectiv de la Grupul Şcolar Construcţii 
de Maşini Colibaşi, suntem cam ... „marginalizaţi”(!). 
Oare din cauza faptului că studiem în ... „pădure” ?!! 
Posibil, dar atenţie: pădurea înseamnă viață curată, feriți 
de influenţele nocive ale societăţii! Scuzaţi, vă rugăm, că 
am copiat idealul educaţional al lui Rousseau! 

Dovadă că natura nu e junglă o constituie faptul că am 
sărbătorit, ca orice om normal, „Săptămâna Educaţiei 
Globale - Interculturalitate şi spiritualitate”. 

Colegii din clasa a XI-a D, an de completare - Tiţa 
Ionuţ, SandaViorel, Paleru Cătălin, Simion Cosmin, 


Vasile Adrian — ne-au demonstrat că interculturalitatea 
presupune schimbul de valori culturale între civilizaţii 
diferite. Ei au adaptat scenic şi au interpretat nuvela fan- 
tastică a lui M. Eliade - Nopți la Serampore 

Elevii clasei a X-a B liceu - Crai Roxana, Chiliment 
Roxana, Birciu Georgiana, Dumitraşcu Andreea, Flo- 
rescu Mădălin, Măndiţa George, Zanfir Adrian, Albu 
Alexandru — ne-au convins cât de importantă este conşti- 
inţa identitară, când vrem să ştim cine suntem noi, 
românii, şi cine sunt ceilalți. 

Căpăţână Cătălin şi Colbert Mihai ne-au reamintit că 
marii scriitori sunt nemuritori, iar câțiva colegi din clasa 
a IX-a E SAM l-au readus printre noi pe Caragiale, prin 
Five o'clock. 





ÎȚI MULŢUMIM, DOMNULE EMINESCU! 


În fiecare iarnă, vântul scutură copacii. Şi dacă nu pică vreo steluță 
argintie, tot cade câte-o lacrimă de dor. Pentru că noi ştim să ne 
omagiem rapsozii şi îi aducem printre noi ori de câte ori se nasc ... o 


naştere perpetuă. 


Eminescu este Nemuritorul ce călăuzeşte spre paradisul spiritual 
generaţii după generaţii. La începutul fiecărui an, ne împrumută din 


marea lui voinţă şi ne ajută să ne învingem slăbiciunile. 


Nu avem pretenţia să îl ajungem vreodată. Vrem să fie mândru că îi 
suntem urmaşi, aşa cum şi el ne-a dăruit mândria de a rosti oriunde şi 


oricum Eminescu! 


În cinstea sa, noi, elevii clasei a LX-a A, am interpretat, prin joc de rol, 
fragmente din Povestea teiului, am aprins pentru o clipă marea-i iubire 
pentru Veronica Micle, prin poezii - dialog şi prin scrisori ale celor doi 


îndrăgostiți. 


SĂRBĂTOAREA CRĂCIUNULUI 


În perioada 17 — 23 decembrie 2009 au fost 
organizate diferite activităţi cu ocazia sărbă- 
torilor de iarnă. 

Elevii claselor a X-a A Liceu, a XI-a A Liceu 
şi a X-a A Sam , pregătiți de doamnele profe- 
soare Iordan Mirela, Codreanu Nicoleta, ne- 
au încântat cu colindele lor. De asemenea şi 
elevele clasei a IX-a B liceu, pregătite de 
doamna profesoară Dima Cornelia, ne-au bu- 
curat sufletele cu lumina sfântă a Naşterii 
Domnului. 





SIMPOZION INTERJUDEŢEAN 
„EDUCAȚIE PRIN SCHIMBARE - INSTRUIRE PRIN EXPERIMENT” 


Grupul Şcolar Construcţii 
de Maşini Colibaşi a organi- 
zat pe 21 martie 2009, la 
Casa de Cultură Mioveni, 
simpozionul interjudețean 
cu tema „ Educaţie pentru 
schimbare - Instruire prin ex- 
periment”, cu sprijinul Con- 
siliului Local şi al Primăriei 
Mioveni. 

Activitatea a fost coordo- 
nată de ing. Gabriela 
NEAGU - Inspector şcolar 
de specialitate, 1.Ş.]. Argeş, 
ing. Aurel ŞERBAN - Direc- 
tor Grup Şcolar C. M. Col- 
ibaşi, prof. Ileana 
MĂRGĂRIT - Director adj. 
Grup Şcolar C. M. Colibaşi şi 
ing. Mărioara PREDA - Di- 
rector adj. Colegiul Tehnic 
„Dimitrie Dima” Piteşti in 


colaborare cu prof. Cristina 
POPESCU - Palatul Copi- 
ilor Piteşti, ing. Doina 
ZAFIU - Grup Şcolar C. M. 
Colibaşi, prof. Ana BADEA — 
Grup Şcolar de Chimie In- 
dustrială Piteşti, ing. Mihaela 
CRIŞAN - Grup Şcolar 
I.C.M. “Dacia” Piteşti şi ing. 
Renate RAICEA - Grup Şco- 
lar Ştefăneşti. 

Activitatea a fost destinată 
elevilor şi profesorilor de şti- 
ințe şi tehnologie şi s-a des- 
făşurat în cadrul programelor 
coordonate de Center for 
Science Education and 
Training _CSET în coor- 
donarea Dr. Dan Sporea de 
la Institutul Naţional de Fiz- 
ica Laserilor Plasmei şi Ra- 
diaţiilor. 


D-l Sporea a prezentat 
proiectele, activităţile şi 
evenimentele organizate de 
CSET, inclusiv POLLEN un 
proiect european, la care 
România este membru ob- 
servator, proiect referitor la 
„Instruire prin experiment în 
şcoala primară”. La 
prezentare au fost invitați ed- 
ucatori, învățători şi profesori 
din învățământul preuniver- 
sitar. 

Secţiunile simpozionu- 
lui au fost: 

e Expoziţie 

O Prezentari experimente 
reale 

O Prezentari experimente 
virtuale 

Cadrele didactice ale 
liceului nostru s-au implicat 


în organizarea simpozionului 
şi au prezentat lucrări şi 
referate, iar elevii, Lazăr 
Ionuţ Mădalin clasa a XI-a A 
şi Şuţă Andreea Livia clasa a 
XIII-a A, sub indrumarea 
domnilor profesori Florea 
Elena şi Dobrin Constantin, 
au prezentat lucrarea , 
Schema de alimentare şi co- 
mandă pentru schimbarea 
sensului de rotaţie a unui 
motor asincron trifazat cu ro- 
torul în scurtcircuit”. 

Pe aceasta cale mulțumim 
domnului primar  lon 
Georgescu, Consililui Local, 
Centrului Cultural şi Casei 
de Cultură Mioveni pentru 
sprijinul acordat desfăşurării 
în bune condiţii a acestui 
simpozion. 

ŞCOALA GENERALĂ “LIVIU REBREANU” 


Şcoala din oraşul 
Mioveni şi-a ales ca pa- 
tron spiritual pe renumi- 
tul romancier Liviu 
Rebreanu, care şi-a pe- 
trecut ultimii ani din 


viață la Valea Mare, lo- 


calitate situată în 
apropiere. 
Învăţământul în 


Mioveni are tradiţii în- 
delungate, care decurg 
din dorința oamenilor de 
pe aceste meleaguri de a 
cunoaşte, de a învăţa, de 
a se instrui şi de a-şi în- 
suşi o meserie care să le 
asigure existenţa în viaţă. 

Anul 1838 este un an 
de referință pentru în- 
vățământul din Mioveni. 
Astfel, în acest an în satul 
Mioveni cu Părăşti există 
şcoală, iar catagrafia pe 
acest an arată că Tudor 
Poppa Nicolae, moşnean 
din acest sat era “dascăl 
de copii”. 

În anul 1846 erau în 
Mioveni şi Părăşti 115 
familii care trebuiau să 
dea câte 2 lei pentru plata 
învățătorului. 

La 7 decembrie 1864 
este promulgată “Legea 
instrucţiunii publice” de 
către domitorul Al. |. 
Cuza, lege care va reor- 
ganiza şi moderniza 
Şcoala românească. Ast- 
fel, în anul 1870 la Şcoala 


Mioveni erau înscrişi 40 


“... nu poti avea succes profesional decât daca esti 


Milea - Arges : 
Scoala nr.1 

“Liviu Rebreanu” 
clasele I-VIII 





un om modest si cu idei îndraznete.” 


de elevi şi frecventau cur- 
surile 20 de băieţi. Se 
menționează că progre- 
sul elevilor este bun, iar 
starea materială a şcolii 
este bună. 

În anul 1894 a fost 
construit un local nou de 
şcoală în centrul vetrei 
satului, construit din zid, 
cu o singură sală de clasă 
şi o cancelarie. 

În anul 1923 se mută 
şcoala în casa Grigorescu 
care avea 3 săli de clasă, o 
cancelarie, o curte mare 
şi teren agricol. 

În perioada celui de-al 
doilea război mondial, 


familia Zamfirescu con- 





struieşte acasă o sală de 
clasă unde învăţătoarea 
lulia Zamfirescu, pe 
lângă educaţie şi in- 
strucţie oferă copiilor şi o 
masă gratuită. După al 
doilea război mondial, 
fruntaşii localităţii erau şi 
dascălii lon Robea, Iulia 
Zamfirescu, Arion Aldea, 
Ion I.Năstase, C.I. Năs- 
tase, Simion Puşcaşu, 
Victoria Puşcaşu. 

În anul 1966 se con- 
struieşte un local nou de 
şcoală cu S săli de clasă, 
cancelarie şi grupuri san- 
itare. 

După 1968 localitatea 
Mioveni cunoaşte o dez- 
voltare economică şi so- 
cială deosebită, aceasta 
fiind în legătură directă 
cu Uzinele “Dacia”. Mai 
întâi devine cartier al 
municipiului Piteşti şi la 
Mioveni se declanşează o 
rapidă urbanizare şi 
creştere a populaţiei. La 
19 aprilie 1980, prin De- 

Liviu Rebreanu 


cret prezidenţial Mioveni 
este declarat oraş de sine 
stătător. 

Această evoluţie a 
oraşului nostru a pus 
problema construcției 
unei şcoli capabile să 
cuprindă numărul mare 
al elevilor. Noua şcoală a 
fost dată în folosinţă în 
toamna anului 1980 (pe 
24 octombrie) şi dispune 
de 17 săli de clasă şi 3 
laboratoare, cancelarie, 
bibliotecă, 


cabinet 


secretariat, 
medical şi 
grupuri sanitare. 
Din 1989 s-a transfor- 
mat în şcoală şi Căminul 
din 


apropiere, unde au fost 


de  nefamilişti 


amenajate 30 de săli de 


clasă la care se adaugă şi 
şcoala veche cu cele 4 săli 
de clasă. 

În anul 2004, cu 
ocazia Zilei Copilului, la 
1 Iunie s-a dat în folos- 
ință o sală de sport mod- 
ernă asteptată de foarte 
mult timp. 

În prezent Şcoala 
“Liviu Rebreanu” dis- 
pune de 2 corpuri de 
clădiri cu 45 săli de clasă 
dintre care: 

e 2 laboratoare de in- 
formatică; 

e |aborator de fizică; 

o laborator de 
chimie; 

e |aborator de biolo- 
gie; 

e cabinet religie; 

e bibliotecă, sală de 
lectură; 

O sala modernă de 
sport, terenuri; 

e cabinet psihopeda- 
gogic; 

e centrul logopedic 
zonal; 

e cabinet asistent so- 
cial; 

e cabinet medical; 

e cabinet învăţători. 

În anul şcolar 2008- 
2009 sunt înscrişi 1270 
de elevi , rămânând deo- 
camdată, una din cele 
mai mari şcoli din ţară. 

De pregătirea şi edu- 
caţia elevilor se ocupă un 
număr de 23 de învăţă- 


tori şi 64 profesori. 


DIRECTORII ŞCOLII: 
e 1980-1982 - prof. Mircea STOICA 


e 1932-1989 - prof. Mihai BRĂSLAŞU 
e 1989-1992 - prof. Nicolae RIZEA 
e 1992-1996 - prof. M. RĂDULESCU 


e 1996-1999 - prof.C-tin NĂSTASE 
e 1999-2005 - prof.Elena PUFU 
e 2005- 2009 - prof.C-tin NĂSTASE 
e 2009 - prof. Iulian RIZOIAICA 

ŞCOALA GENERALĂ “GEORGE TOPÂRCEANU” 


Porţile Şcolii 
„George Topârceanu” 
au fost deschise la 1 
septembrie 1996 ca o 
necesitate a sporirii 
calității actului educa- 
tiv şi instructiv. Se ştie 
că şcoala din Mioveni 
de la acea dată, astăzi 
„Liviu Rebreanu” 
ajunsese să fie organi- 
zată astfel că alfabetul 
nu mai avea litere pen- 
tru organizarea unei 
serii. 

Eforturile  finan- 
ciare ale momentului 
şi cele locale au făcut 
ca la data anunțată 
circa 1568 elevi în 56 
clase I-VIII şi 110 
cadre didactice să vina 
în noua locaţie organi- 
zată pe clase deja con- 
stituite anterior din 
zona de sud a oraşului, 
ca urmare a unei viz- 
iuni pozitive a conduc- 
erii şcolii existente în 
Mioveni. 

Odată demarat, 
procesul de 
funcționare a noii şcoli 
care a primit denu- 
mirea de „George 
Topârceanu”, colec- 
tivul de cadre didac- 
tice a trecut la 
amenajarea ambien- 
tală la dotarea cu ma- 
teriale şi mijloace 
didactice cu sprijinul 
părinţilor, al 1.S.]. şi al 
Comunităţii locale. 

Ca orice început, 
eforturile sunt lăud- 
abile şi munca depusă 
începe să dea roade în 
sensul performanței 
şcolare la clasă,în ac- 
tivități educative ex- 
tracurriculare şi 
extraşcolare. 

Preocuparea 
cadrelor didactice 

pentru păstrarea 
tradiţiilor locale a în- 
ceput cu realizarea 
unor programe cul- 
tural artistice de cali- 
tate cum ar fi o 
şezătoare pe tema 
„Tradiţii de iarnă la 
români” realizată de 
regretatul profesor 
Costache Marinel cu 
implementarea în lo- 
calitate pentru prima 
dată organizată la 
Şcoala „George 
Topârceanu” a obi- 
ceiului „Focul Sfântu- 
lui Dumitru”, obicei 
pe care Primăria şi 
Centrul Cultural 
Mioveni l-a promovat 
în întreg oraşul ca 
fenomen organizat pe 
lângă şcoli şi în unele 
zone ale oraşului. 

În ceea ce priveşte 
randamentul  obiec- 
tivului de bază al şcolii, 
transmiterea de infor- 

maţii, creare de de- 
prinderi, formarea de 
mentalități şi abilităţi 
comportamentale, im- 
plicarea cadrelor di- 
dactice în acest sens 
fiind mai mult decât 
elocventă. 

Elevii Şcolii 
„George Topârceanu” 
s-au remarcat la 
Olimpiadele şcolare, 
în Concursuri 
judeţene şi  inter- 
judeţene unde au 
obținut premiul I, II, 
III, menţiuni sau clasi- 
ficări onorante ce le-au 
dat dreptul să se cali- 
fice la fazele zonale şi 
naţionale (la disci- 
plinele Educaţie Fiz- 
ică, Chimie, Istorie). 

Elevii acestei şcoli 
sunt remarcaţi şi prin 
activităţi culturale şi 
sportive, în activităţile 
organizate de Centrul 
Cultural Mioveni sau 


Ie 





de instituţiile de cul- 
tură, artă de la nivel 
judeţean. 

Şcoala "George 
Topârceanu" se poate 
lăuda cu copii săi care 
sunt implicați în di- 
verse activități artis- 
tice, corul şcolii 
prezentându-se foarte 
bine la” Concursul 
Judeţean de Tradiţii”, 
la fel şi formaţiile de 
dans modern, expoz- 
ițiile de desen ale 
elevilor etc. 

Rezultatele remar- 
cabile ale elevilor şi 
cadrelor didactice sunt 
şi rodul condiţiilor 
materiale create, dar şi 
al factorului uman cu 
care şcoala se poate 
mândri. 

Legătura strânsă şi 
cooperarea  perma- 
nentă cu Primăria a 
făcut ca şcoala 
"George Topârceanu " 


să fie prima instituție 
care să fie indepen- 
dentă fată de nevoia de 
energie termică, în 
anul 2000 constru- 
indu-se lângă şcoală o 
centrală termică . 

În septembrie 
2007, cu numai 3 zile 
înainte de începerea 
şcolii a demarat şi acţi- 
unea  „lermopane” 
subvenţionată de către 
primărie. 

În primăvara anului 
2008, a intrat în reabil- 
itare sala de sport. 

Şcoala 
Topârceanu” este o 


„George 


una cu performanțe 
aflată permanent într- 
un proces de autoper- 
fecţionare a activității 
şi care este deschisă la 
realizări deosebite prin 
elevii săi sub îndru- 
marea directa a 


cadrelor didactice. 

ŞCOALA “MARIN SORESCU” ŞI RACOVIȚA DE SUS 


În Racoviţa a fost înființată 
pentru prima dată o şcoală pub- 
lică în anul 1830 fiind una din 
cele mai vchi şcoli din fostul 
judeţ Muşcel. Această şcolă a 
fost înfiinţată în Racoviţa de Sus 
şi acolo învățau şi copii din 
Racoviţa de Jos şi Valea Stânii. 


EMEA a, 

'] Scoala Racovita “Marin Sorescu" 


La început şcolile 
funcționau cu întreruperi din 
cauza lipsei de învăţători sau a 
locației. Prin urmare cursurile 
erau sporadice, numai pe tim- 
pul iernii şi urmate de un număr 
mic de elevi. 


După revoluţia din 1848 





şcolile au fost închise din cauza 
holerei şi a revoltei şi s-au re- 
deschis abia din anul 1857. 

În anul 1870, Racoviţa de 
Jos devine comună cu adminis- 
traţie separată şi aici va fi con- 
struită şcoală de sine stătătoare. 
Satul Valea Stânii îşi va înființa 

şcoala proprie abia în anul 1898 
şi pâna la această dată, copiii 
satului învățau la Şcoala Racov- 
ița de Sus 

Şcoala din Racoviţa de Sus 
avea în anul 1884 două posturi 
de învaţători, ca în anul 1922 să 
ajungă la 3 posturi de învățător. 

În anul 1883 proprietarul 
moşiei Racovița I.A.Dobrovitz 
ajunge prefect de Muscel. 

În 1902 Şcoala Racoviţa de 
Jos a fost construită cu doua săli 
de clasă, cancelarie şi locuință 
pentru diriginte. 

La 1 octombrie 1903, în lo- 
calul fostei cazărmi se înfi- 
ințează Şcoala elementară de 
meserii, secția dogărie, iar în 
1914 se construieşte şi dormi- 
tor pentru elevii din alte sate ce 
veneau la şcoala de meserii. 

În 1904 s-a înființat și o can- 
tină pentru elevi. La absolvirea 
şcolii elevii primeau, pe lângă 
diplomă şi un rând de scule gra- 
tuit. 

În perioada 1924-1927 se 
construieşte şi în Racoviţa de 
Sus o şcoală. 

În 1972 începe construcția 
şcolii elementare Racoviţa de 
Sus, cu patru săli de casă şi can- 
celarie. 

După intrarea României în 
primul război mondial, şcoala a 
fost închisă. După război activ- 
itatea şcolii s-a redeschis, 
funcţionând până în anul 1948 
când a fost desfiinţată. 

După cel de-al doilea război 
mondial învățămantul va lua o 
mare amploare, dezvoltându-se 
atât baza materială cât şi cea 
umană. 

Până în 1968 Racoviţa a 
funcţionat cu statut de comună, 
şcolii fiindu-i arondaţi elevii din 
actualul cartier Mioveni care 
aparține comunei Racoviţa . 

Actuala Şcoală Racoviţa a 
fost construită în anul 1971 ca 
şcoala generală cu 8 săli de 
clasă, laboratoare şi sală de gim- 
nastică. Scoala Racoviţa de Jos 
se numeşte astăzi Şcoala 
"Marin Sorescu ”. 

Director 
Adrian DUŢĂ 

ŞCOALA GENARALĂ COLIBAȘI 

Despre vechimea primei 
şcoli din satul Colibaşi aflăm in- 
formaţii atât din lucrarea „Co- 
muna Colibaşi - Pagini de 
istorie”, scrisă de colonelul 
Gheorghe Săvulescu, dar şi din 
arhivele Ministerului Instrucţiei 
din 1845 şi 1860. 

În anul 1904 se construieşte 
o şcoală făcută din zid „cu o sală 
si o locuința pentru învăţător. 

În perioada cât nu a existat 
clădirea propriu-zisă pentru 
şcoală, elevii învățau într-o casă 
cu chirie, ori în locaţia 
primăriei. 

Construcţia actualei şcoli 
din Colibaşi s-a făcut în pe- 
rioada colectivizării 1960-1962 

În prezent pe teritoriul 
oraşului Mioveni funcţionează 
Şcoala cu clasele I-VIII Colibaşi 
care are în subordine Şcoala cu 
clasele I-IV Făget, Grădiniţa cu 
program normal Colibaşi, Gră- 
dinița cu program normal 
Făget. 

Numărul elevilor din şcoală: 
186 elevi —Şcoala cu clasele I- 
VIII Colibaşi, 65 elevi Şcoala 
cu clasele I-IV Făget, 52 copii 
grădinița Colibaşi, 33 copii gră- 
dinița Făget. 

Elevii care frecventează cur- 
surile şcolii noastre au vârste 
cuprinse între 6-15 ani. 

Şcoala Colibasi dispune de 1 
clădire, 7 săli de clasă, 3 labora- 
toare (laborator de informatică 
laborator de biologie, laborator 
de chimie), 2 cabinete-sală de 
clasă (cabinet de istorie, cabinet 
de limba română), 1 bibliotecă, 
1 sală de sport. 

Şcoala I-VIII Colibaşi dis- 





pune de o dotare bună cu man- 
uale, material didactic şi echipa- 
mente. Numărul angajaţilor din 
şcoala fiind de 2 educatoare,4 
învăţătoare , 15 profesori. 

Climatul din cadrul colec- 
tivelor de cadre didactice ale 
unităților respective este unul 
plăcut, oferindu-se un context 
educativ favorabil comunicării 
deschise . 

Întregul personal al şcolii 
este calificat şi are o pregătire de 
bună calitate. Dintre cele 23 de 
cadre didactice, 4 au gradul I, 6 
au gradul II, 8 au definitivatul şi 
S sunt debutanţi. Tot person- 
alul şcolii este interesat de dez- 
voltarea profesională şi 
perfecţionarea continuă. 

Managementul şcolii este 
asigurat de un director, un con- 
silier educativ, Consiliul de 
Administraţie, Consiliul Profe- 
soral, Consiliul Reprezentativ al 
Părinților şi Consiliul Elevilor 
care colaborează permanent 
pentru un cât mai eficient man- 
agement. Managementul şcolii 
este preocupat de dezvoltarea 
profesională a elevilor, mani- 
festă interes pentru aplicarea 
unei strategii educaţionale de 
calitate care să vină în în- 
deplinirea nevoilor elevilor de a 
se adapta cerinţelor actuale ale 
societăţii. 

Activităti  desfaşurate la 
Şcoala cu clasele I-VIII Col- 
ibaşi 

Printre activităţile desfăşu- 
rate cu elevii noştri în acest an 
şcolar putem enumera : 

e programe artistice 


prezentate cu ocazia depuner- 
ilor de coroane de flori la mon- 
umentul eroilor); 

e | O Decembrie-Ziua 
Naţională a României, 28 mai- 
Ziua Eroilor); 

e programe artistice 
prezentate în fața părinţilor 
elevilor cu ocazia sărbatoririi 
u n O r 
evenimente (Crăciunul, Ziua 
Mărţisorului, 8 Martie, Ziua 
Copilului); 

E activitate organizată în 
parteneriat cu Primăria 
Mioveni,ocazionată de sarbă- 
toarea Sf. Dumitru (octombrie 
2008); 

O participera la concursul de 
desene organizat de Carrefour- 
România, unde doi elevi din 
şcoala au obţinut menţiuni. 
(decembrie 2008); 

e participarea la concursul 
de compuneri organizat cu 
ocazia comemorării prof. Nico- 
lae Rizea, unde elevii nostri au 
ocupat locul II la fiecare secţi- 


une (decembrie 2008 ); 
e activitate dedicată 
comemorării marelui poet 


naţional Mihai Eminescu (con- 
curs de poezie organizat la 
nivelul şcolii) - ianuarie 2009; 

E activitate cu prilejul zilei 
de 24 ianuarie; 

O organizarea unei excursii 
cu elevii claselor a VIIa şi a VIII 
a la Vulcanii  Noroioşi- 
Buzău( martie 2009); 

O organizarea unei expoziţii 
cu ouă încondeiate cu ocazia Sf. 
Paşti - cls III; 

O organizarea cercului 
„Mâini Îndemanatice”- cls III; 

e participarea la Concursul 
Naţional Media Kinder cu ele- 
vii din clasele I - VII - s-au 
obținut numeroase premii ; 

O organizarea unui concurs 
pe teme literare clasele I-IV 
(recitări, povestiri ), (martie 
2009); 

e participarea la Festivalul 
“Tinere Talente “cu o formaţie 
de dans modern,unde elevii 
nostri au ocupat locul III; 

e participarea la Festivalul 
Primăverii cu elevii claselor I- 
IV: cel mai bun recitator - locul 
II, dans tematic -menţiune, 
parada costumelor — menţiune, 
interpretare melodie tematică. 

e participarea la Concursul 


>, 


Cangurul, faza pe şcoală şi faza 
judeţeană cu elevii care s-au cal- 
ificat, atât la secțiunea matem- 
atică, cât şi limba română. 

e participarea la concursul 
„Olimpicii Cunoaşterii” cls I - 
IV; 

e participări la întrecerile 
sportive (fotbal) organizate la 
nivelul oraşului; 

o participarea la 
olimpiadele şcolare: faza pe lo- 
calitate şi faza judeţeană cu ele- 
vii care s-au calificat; 

e participare la manifestar- 
ile dedicate Zilei copilului: de- 
sene pe asfalt, parada 
costumelor, cross, activități 
sportive: fotbal, tenis de masă, 
şah (1 iunie-2009). Elevii şcolii 
noastre au ocupat locuri frun- 
taşe la toate manifestarile orga- 
nizate cu acest prilej. 

e participarea la olimpiada 
de şah - fazele localitate, 
judeţeană, naţională cu elevul 
Fulger Ionut Alexandru din 
clasa a VIII a. 

e participarea la specta- 
colele de teatru “Pacală în satul 
lui “şi “Tom şi Jerry”(20 noiem- 
brie-2008 si 28 aprilie-2009); 

e 'Noiprietenii,noi planuri 
de viitor”- acţiune organizată în 
parteneŞtefaneşti şi organizarea 
unei activități comune; 

e activități dedicate Zilei 
Europei şi Zilei Pământului; 

E actiuni de ecologizare a 
râului Doamnei (noiembrie 
2008 şi aprilie 2009); 

e participarea cu elevii 
claselor a VIII a la simpozionul 
cu tema “Alcoolul, tutunul şi 
drogurile , o joacă nevinovată 
sau un pericol?” şi cu desene ale 
copiilor pe această temă la ex- 
poziţia organizată. 

O participarea la Ziua Fran- 
cofoniei cu două şcenete 
prezentate în limba franceză; 

O desfăsurarea lunară a şed- 
ințelor cu părinţii elevilor pe 
clase; 

O organizarea de sedințe cu 
părintii şi elevii claselor a VIII a 
în vederea unei bune orientări 
şcolare; 

O organizarea unui concurs 
pe teme de educaţie rutieră în 
colaborare cu Poliţia oraşului 
Mioveni; 

E Concurs -— campanie: 
"”Apa-resursă limitată “în colab- 
orare cu Primăria Mioveni; 

O acțiune de colectare a 
deşeurilor de hârtie (strângerea 
de maculatură). 

ŞCOALA CU CLASELE | - IV - FĂGET 


Satul Vieroş este aşezat la 
gura gârlei Vieroşul de la care 
si-a luat numele, pe o vale 
acoperită cu păduri de fag. În 
documentele vechi i se mai 
spunea şi „Virăş , sau „Verăş” 
şi este cunoscut în istorie de 
aproape 450 de ani. 

Este amintit pentru prima 
dată în anul 1525, într-un 
hrisov al lui Radu de la Afu- 
mați, domnul Ţării 
Româneşti, care întăreşte 
stăpânirea moşiei Vieroşul de 
către familia boierilor Goleşti, 
cei care vor ctitori în 1573 
mânastirea Vieroş. 

Din anul 1860 se vorbeşte 
despre comuna  Vieroșul 
deoarece până la acestă dată, 
pe lângă Mânăstirea Vieroş, 
nu existau decât robii mânas- 


tirii. Odată cu apariţia local- 
ităţii Vieroş se poate aminti şi 
de şcoala din acest sat. 

La începutul secolului 
XIX, în chiliile mânăstirii ex- 
ista o şcoală unde se învăța 
scrierea chirilică şi cărțile bis- 
ericeşti, pentru care mânas- 
tirea cheltuia sumele necesare 
pentru venitul sau. 

În trecut a avut adminis- 
trație comună cu satul Col- 
ibaşi şi până la secularizarea 
din 1862, ambele sate erau 
proprietatea mânăstirii 
Vieroşu. Din anul 1964 satul 
Vieroş şi-a schimbat numele 
în Făget. 

Prima şcoală sătească s-a 
înființat în anul 1907, avându- 
| ca învățător pe GG. 
Mărăcineanu, numit în acel 


an, acesta rămânând la cate- 
dră până în anul 1917.Din 
1918, la şcoala din Vieroş, a 
suplinit ca învațătoare Zoe 
Martin. Înainte de Primul 
Război Mondial, satul avea 79 
copii de şcoală la o populaţie 
de 698 de locuitori 

După cel de-al 2 lea Război 
Mondial, la Şcoala Vieroş 
erau învăţători soţii Du- 
mitrescu Cecilia şi Gheorghe. 

După declararea oraşului 
Mioveni, Făgetul a devenit 
cartier al acestuia. Aici 
funcţionează în prezent 
şcoala cu clasele I-IV şi o gră- 
diniță, structuri ale Şcolii cu 
clasele I-VIII Colibaşi. 

Astăzi, Şcoala din Făget, 
are în subordine patru clase şi 
o cancelarie în care învață 

peste 80 de elevi din clasele I- 
IV, numărul elevilor fiind în 
uşoară creştere. 

Absolvenţii clasei a-IV-a 
urmează, după absolvire, cur- 
surile Şcolii cu clasele V-VIII 
Colibaşi, având transportul 
gratuit asigurat de Primăria 
oraşului Mioveni. 

Spaţiul şcolar al unităţii 
este 4 săli de clasă, o cance- 
larie, repartizate într-un corp 
de clădire şi două săli de gră- 
diniță repartizate într-un alt 
corp de clădire. 

Biblioteca şcolară include 
un număr de 461 volume 
carte şcolară şi de specialitate. 

Redacţia 

CATEDRALA ORTODOXĂ MIOVENI 


Amplasată în centrul 
civic al oraşului Mioveni, 
Catedrala ortodoxă cu 
hramul "Sfinţii Petru şi 
Pavel" relevă, prin monu- 
mentalitatea conferită de 
dimensiunile sale impre- 
sionante şi prin originali- 
tatea soluţiilor 
constructive,  preocu- 
parea edililor de a conferi 
oraşului valenţe arhitec- 
turale remarcabile. 

Proiectarea acestui 
"simbol al credinței stră- 
moșşeşti care domină 
valea Argeşului” a fost 
elaborată de către 
arhitecții Maria şi 
Alexandru Mulţescu şi 
inginer Ana-Maria Mari- 
nescu. 

Paramentul prezintă 
un decor amplu, con- 
ceput prin placarea cu 
marmura alba şi bej - 
aurie, decor de inspiraţie 
bizantină, preluat de arhi- 
tectura bisericească din 
secolul al XIV- lea şi a 
continuat secole de-a 
rândul până la arhitectura 
autohtona ecleziastică a 
secolului XX. 

În arcadele acesteia se 
preconizează realizarea 
unor icoane din mozaic, 
mai fastuoase decât cele 


executate în frescă, 





proiectanţii  prevăzând 
placarea soclului şi a 
parapeţilor scărilor lat- 
erale cu marmură bej. 

În interior, bazinul din 
jurul altarului va fi rea- 
lizat din marmură albă, 
pardoselile interioare din 
marmură în trei culori: 
alb, negru şi bej-crem, 


balustradele din inox, în 
exterior, şi din fier forjat, 
la interior. 

Catedrala a fost în- 
velită cu tablă de aramă. 
Tâmplăria este  con- 
cepută pe un suport de 
beton armat inclus în 
structura de rezistentă a 


edificiului. 


Intrucât monumen- 


tala construcţie se afla 
într-un stadiu avansat de 
definitivare, oficierea slu- 
jbelor religioase se 
efectuează în subsolul 
clădirii, înzestrat cu 
icoane care conferă inte- 
riorului aspectul specific 


unui locaş de cult orto- 





dox. 

Cei care slujesc cu de- 
votament şi supraveg- 
hează permanent 
finisarea lucrărilor distin- 
sei construcții sunt pre- 
oții Petre Hera, Ştefan 
Ardeleanu şi Vasile 
Sandu. 


Redacţia 








BISERICA 


Episcopia Argeşului şi Muscelului a înfiinţat Parohia „Sfinţii 







Trei lerarhi” la data 1 februarie 2007. 


Primăria Oraşului Mioveni a aprobat concesionarea unei 
suprafeţe de teren pe strada Dealul Viilor unde va fi amplasată 


biserica parohială. 


Astfel la 1 septembrie 2007 s-au început lucrarile de construire 
a unei biserici de lemn în stil maramureşan, prima de acest fel din 


oraşul Mioveni. 

BISERICA “SF. APOSIOLI PEIRU 


ŞI PAVEL” COLIBAŞI 


Edificată între anii 1850 - 
1860, de către obştea satului 
Colibaşi, pe locul vechii biserici 
de lemn, biserica actuală 
păstrează pisania veche cu carac- 
tere  chilirice, în care se 
menționează ctitorii şi perioada 
construirii sale. 

În perioada anilor 1967 - 
1972, din iniţiativa preotului 
Constantin Lupaşcu, s-a realizat 
"o preînnoire cu tencuieli cu 
alese motive decorative, cu pic- 
tură nouă, mobilier şi tâmplă”, 
autorul iconostasului de lemn 
fiind meşterul sculptor Donescu. 

În anii 1971-1972, a fost con- 
struită cancelaria, în care s-a or- 
ganizat un interesant muzeu 
parohial, pentru depozitarea 
unor cărţi de ritual, icoane şi 
obiecte de cult din patrimoniul 
sfântului locaş. 

Biserica din Colibaşi a fost 
restaurată post 1982, prin osâr- 
dia preotului conf. dr. Gheorghe 


Pufu, parohul bisericii, reîn- 


velindu-se cu tablă, construcţia 
ecleziastică şi împodobindu-se 
în interior, prin procurarea unor 
odoare şi obiecte de cult nece- 


sare oficierii ritualului religios. 

În prezent, corabia credinței 
ortodoxe din Colibaşi are la 
cârma sa pe vrednicii preoți: 
Gheorghe Pufu - paroh şi Gheo- 


rghe Filip, care oficiază serviciul 





divin pentru mântuirea su- 
fletelor credincioşilor din paro- 


hie încredințaţi spre păstorire. 


REDACŢIA 


BISERICA “Sr. NICOLAE” RACOVIŢA 

Sfântul locaş al bis- 
ericii cu hramurile "Sf. 
Nicolae” şi „Sf. Apos- 


N toli'a fostconstruit în 


anul 1786, pe un pla- 
tou, în apropierea con- 
fluenţei Râului 
Argeşel cu Râul Târ- 
gului, de către egu- 
menul Mânăstirii 
Râncaciov, arhiman- 
dritul Daniil, şi de 


i jupân Dumitraşcu 


Brătianu, potrivit 
pisaniei săpate, cu 
litere chirilice, de către 
meşterul Hristea în 
lespedea de piatră fix- 
ată deasupra intrării în 
pronaos. 

Sub raport arhitec- 
tural, monumentul 
construit din carămida 
legată în mortar de 
var, conserva în plan şi 


în elevaţie, elemente 
originare înscriindu-se 
tipologic în categoria 
bisericilor de plan tri- 
conc, cu absida polig- 
onala la altar. 

În patrimoniul de 
valori al bisericii se află 
cărți ritualice foarte 
valoroase precum: 
"“Penticostarion”- 
1786, “Mineiele” 
tiparite la Buda în 
1804-1805,”Vieţile 
Sfinţilor” - 
1835/1836,”Penti- 
costar'-1841 etc. 

Biserica  monu- 
ment “Sf. Nicolae şi Sf. 
Apostoli” din Racoviţa 
este slujită cu devoţi- 
une de către neobosi- 
tul preot paroh 
Gheorghe Chiliment. 

PRODUSELE TRADIȚIONALE 
AU AVUT MARE SUCCES 
LA SĂRBĂTOAREA RECOLTEI 


entrul 

civic al 

oraşu- 
lui Mioveni a fost 
împodobit de săr- 
bătoare.  Sărbă- 
toarea Recoltei pe 
Valea Argeşelului 
a durat trei zile, 
timp în care pla- 
toul Casei de Cul- 
tură a Sindicatelor 
Dacia a fost plin 
cu produse speci- 
fice acestui an- 
otimp: diverse 
sortimente de 
brânzeturi, pro- 
duse tradiționale 
din carne, fructe, 
legume, must, vin 


şi ţuică, ce au făcut 
deliciul publicului 
numeros. Sărbă- 
toarea a reunit 
agricultori şi pro- 
ducători din tot 
judeţul care şi-au 
amenajat standuri 
care de care mai 
frumoase. Acest 
gen de  mani- 
festare a avut loc 
pentru prima dată 
în oraşul nostru, şi 
se vrea a deveni o 
tradiție. 
Deschiderea 
evenimentului a 
fost marcată 
printr-un program 
artistic susținut de 


Ansamblul  fol- 
cloric „Carpaţi” al 
Casei de Cultură 
Lu d 6 
Muşatescu” din 
Câmpulung, şi de 
Taraful şi Ansam- 
blul de dansuri 
populare „Plai de 
Dor” al Centrului 
Cultural Mioveni. 

Prezențţi la 
evenimen, preşed- 
intele şi vi- 
cepreşedintele 
Consiliului 
Judeţean  Con- 
stantin Nicolescu 
respectiv Florin 
Tecău, deputatul 
Ion Burnei dar şi o 


seamă de primari 
argeşeni au fost 
încântați de pro- 
du se le 
tradiționale  ex- 
puse de producă- 
torii argeşeni 
participanți. 

În acest an săr- 
bătoarea a fost 
dublă, tot cu 
această ocazie 
desfăşurându-se şi 
Târgul Meşterilor 
Populari. 

Directorul 
Centrului  Cul- 
tural Mioveni, 
Argentina Cul- 
cuş: „Sărbătoarea 
din acest an este 

dublă pentru că 
sărbătorim  de- 
opotrivă Ziua 
Recoltei dar şi Târ- 
gul Meşterilor Pop- 
ulari. Scopul 
acestui târg ajuns 
deja la ediţia a VI- 
a, este acela de a re- 
vitaliza 
meşteşugurile pop- 
ulare tradiționale, 
de aducere în fața 
publicului obiecte 
de valoare, fru- 
moase produse 


meșteșugărești. 
Dacă în anii trecuţi 
târgul se ținea un- 


deva la jumătatea 
lunii iulie, am con- 
siderat mult mai 
potrivit să îl facem 
în octombrie şi să 
unim cele două 
evenimente sub 
genericul: Sărbă- 
toarea Recoltei pe 
Valea Argeşelului”. 
Organizatorii 
evenimentului au 
fost: Consiliul 
Local Mioveni, 
Primăria oraşului 
şi Centrul Cul- 
tural. 
REDACȚIA 





frumoase obiecte tradiţionale lucrate 
manual: sculpturi din lemn, bijuterii, cos- 
tume populare, icoane pe sticlă şi lemn. 

PRIETENII NOŞTRI DIN LANDERNEA 
- FRANŢA NE-AU VIZITAT 


În perioada 23 — 27 Octombrie 2009, 
în oraş a fost prezentă o delegaţie din 
Landerneau - Franța, localitate înfrățită 
cu oraşul nostru de 20 de ani. Delegaţia 
formată din 11 oficiali: consilieri şi oa- 
meni de afaceri a fost condusă de pri- 
marul oraşului Patrick Leclerc. 
Programul pritenilor noştri din Lan- 
derneau a fost încărcat, aceştia vizitând 
























de-a lungul celor S zile mai multe locaţii 
din oraş: Căminul Creşă, Piaţa Dacia, 
Uzina Dacia — Renault, Cantina Socială, 
având totodată ocazia să între în legătură 
cu oameni de afaceri din oraşul nostru. 
Cu vizita delegaţiei franceze a coincis 
în acest an şi „Ziua bucătăriei franceze” 
(La Journee de la Cuisine Franqaise), la 
care au participat copii de la Şcoala 
„Liviu Rebreanu”, Liceul „lulia Zam- 
firescu” şi Grupul Şcolar Colibaşi. 
Redacţia 





În ajunul Sfintului Dumitru, pe Valea Argeşului există un 
obicei numit Focul lui Sumedru. Acest foc simbolizează în- 
noirea timpului, dar şi alungarea spiritelor rele. Evenimentul 
este o tradiţie în judeţul nostru, marcînd şi încheierea anului 
agricol. În jurul imensului foc ce se aprinde de obicei în cel 
mai înalt loc al satului, se adună toţi sătenii, iar femeile împart 
covrigi, nuci, mere şi chiar cîte un pahar cu vin. După stingerea 
focului, fiecare localnic ia acasă un tăciune, pe care îl aruncă 
apoi în propria livadă. Deşi s-au schimbat multe lucruri, se 
pare că obiceiul nu a pierit în multe dintre localităţile noastre. 

La Mioveni tradiţia nu a pierit. În această parte a județului, 
tinerii şi bătrînii sînt încă foarte încîntaţi de această tradiţie şi 
o respectă cu sfinţenie. În acest sens, Consiliul Local şi 
Primăria oraşului Mioveni au organizat astfel de focuri în toate 
cartierele şi le-au oferit in fiecarea an locuitorilor covrigi. 

Redacţia 

PROIECI MULIILATIERAL COMENIUS 


În ziua de S$ noiem- 
brie 2009, la Centrul 
Cultural Mioveni a avut 
loc diseminarea activ- 
ităţilor desfăşurate în 
timpul vizitei în Polonia 
de către echipa Şcolii cu 
clasele I-VIII "Liviu Re- 
breanu" Mioveni, în 
cadrul proiectului euro- 
pean multilateral Come- 
nius intitulat “If you want 
to see the beauty of the 
world, first you have to 
find it in yourself” („Dacă 
vrei să vezi frumuseţea 


lumii, trebuie să o găseşti 
mai întâi în tine însuţi”), 
în parteneriat cu şcoli din 
Polonia, Italia, Malta şi 
Lituania. 

Proiectul este realizat 
cu sprijinul financiar al 
Comisiei Europene în 
cadrul Programului Sec- 
torial Comenius al Pro- 
gramului de Învăţare pe 
Vieţii, 
şcoala noastră benefici- 
ind de un grant de 24000 
de euro pentru realizarea 


tot  Parcursul 


activităţilor propuse în 





proiect. 

Toate informaţiile pe 
care le furnizăm reprez- 
intă responsabilitatea ex- 
clusivă a echipei de 
proiect, iar Agenţia 
Naţională pentru Pro- 
grame Comunitare în 
Domeniul Educaţiei şi 
Formării Profesionale şi 
Comisia Europeană nu 
sunt responsabile pentru 
modul în care este folosit 
conţinutul acestor infor- 
maţii. 

La această acţiune au 


participat: Ion 


Georgescu, Primarul 
oraşului Mioveni, Aurel 
Costache - Viceprimarul 
oraşului Mioveni, prof. 
univ. dr. ing. Tiberiu 
Macarie - Directorul 
Centrului de Formare 
Muntenia al Universităţii 
din Piteşti, lon Stanciu - 
Directorul Fundaţiei 
„Consorţiul pentru Dez- 
voltare Locală” Mioveni, 
Elisabeta Panait - Direc- 
tor Casei de Cultură a 
Sindicatelor Mioveni, 
consilieri locali, directori 
ai şcolilor din oraşul 
Mioveni, părinţi, cadre 
didactice, elevi. 

Activitatea a demarat 
cu intonarea imnului 
şcolii, interpretat de ele- 
vii clasei a IV-a C. 

Din cuvântul dom- 
nului primar Ion 
Georgescu, s-a desprins 
îndemnul adresat tuturor 
cadrelor didactice din 
şcolile oraşului de a par- 
ticipa la acest tip de 
proiecte, asigurându-ne 
de tot sprijinul Primăriei 
şi al Consiliului Local 
Mioveni. 

Au fost prezentate 
scopul, obiectivele 


proiectului, activităţile ce 


urmează a fi desfăşurate, 
imagini şi detalii referi- 
toare a activităţile deru- 
late în Polonia, 
compararea sistemelor 
de învățământ din Polo- 
nia şi România precum şi 
informaţii generale de- 
spre participarea şcolilor 
în programul Comenius. 
În finalul activităţii, a 
fost prezentat un scurt 
program artistic, susținut 
de renumitul interpret, 
câştigător al Cerbului de 
Aur Junior 2009, Ion 
Moise Bădulescu, şi de 
alți elevi ai şcolii noastre: 
Valentin Poienariu, 
Petruța Iovu, şi grupul 
vocal al clasei a IV-a C. 
Aprecierea elevilor 
care au participat la 
această activitate a fost 
făcută prin acordarea de 
diplome din partea şcolii 
şi prin participarea la o 
excursie oferită de dom- 
nul lon Georgescu, pri- 
mar al oraşului Mioveni. 


Coordonator 
proiect: 
prof. Ana Tudor 


Director, 
Prof. Iulian 
RIZOAICA 

COMUNICARE ÎN 
CARIERA DIDACTICĂ 
PROFESOR - ELEV 


Institutor: Gabriela TUDOR 
Şcoala Nr. 9 Piteşti — Argeş 


Relaţia profesorului cu elevii 
reprezintă o construcție reciprocă, 
dinamică, ce se repliază permanent 
în funcţie de circumstanţe şi scopuri 
educative. Ea este rezultatul unei 
„opere” comune ce se definitivează 
în timp, prin implicarea ambelor 
părți. Relaţia cu elevii nu trebuie să 
se reducă doar la un aspect formal, 
profesorul trebuie să se adapteze 
neîncetat la specificul grupului şco- 
lar sau la membrii acestuia. 

Raportul dintre elev — profesor 
este orecum dezechilibrat din cauza 
diferenţelor de vârstă, de statut so- 
cial, etc, dar ele nu trebuie să devină 
motiv de depreciere a elevilor, de in- 
fatuare, de impunere a propriei per- 
soane, de exercitare a 
autoritarismului. Autoritatea reală a 
cadrului dicactic nu este dată de du- 
ritate, rigiditate normativă, abuzul 
de statutul său formal, sancționare 
repetată în relaţie cu elevii, ci de re- 
cunoaşterea competenţei pedagog- 


ice şi mai ales manageriale. Profe- 
sorul are un rol crucial în viața 
elevilor, atât abilităţile de dascăl cât 
şi însuşirile de personalitate au 
repercursiuni profunde în inima dis- 
cipolilor, provocând reverberaţii 
încă mulți ani după terminarea 
studiilor. Adesea vâzând că nu este 
înțeles, elevul poate să se închidă în 
sine şi să refuze să dea explicații. 
Dacă asemenea cazuri se repetă, 
apare la elevul respectiv aşa — numi- 
tul fenomen de „rezistenţă inte- 
rioară” în virtutea căruia elevul, deşi 
înțelege bine şi poate să facă ceea ce 
îi cere profesorul, nu-şi însuşeşte 
această cerinţă şi se încăpățânează să 
nu o ducă la îndeplinire,în aceste 
cazuri, contactul dintre profesor şi 
elev se întrerupe şi înțelegerea reci- 
procă dispare. 

Prin dăruirea cu care îşi exercită 
atribuţiile, prin felul său de a fi ori de 
a nu fi,profesorul apropie sau înde- 
părtează copiii, fenomenul de in- 
adaptare este strâns legat de 
personalitatea şi acțiunile profesoru- 
lui. Forme ale violenţei verbale, 


poreclirea, ameninţarea, ironizarea, 
sunt adesea cauze ale inadaptării 
elevilor la viaţa de şcolar, iar profe- 
sorii aroganți, agresivi sunt priviți de 
elevi cu antipatie. „Apelul la 
pedeapsă şi la ameninţări pare să 
reprezinte una dintre cele mai nein- 
spirate şi mai contraproductive de- 
cizii pe care le poate lua un dascăl” 
A. Neculau. 

Indiferenţa față de personali- 
tatea elevului ameninţă nevoile şi 
trebuințele spirituale de bază ale 
acestuia, respectul față de sine, 
nevoia de răspuns afectiv din partea 
celor din jur, nevoia de securitate pe 
termen lung, de succes, precum şi 
nevoia de a aparține unui grup şi a fi 
acceptat de acesta. 

Practica şcolară tradiţională ne- 
a lăsat imaginea profesorului care, 
vrea să domine elevii şi să-i subor- 
doneze. Într-un asemenea climat 
nimic nu se face din convingere şi 
pasiune. 

Oricât de dotat, inteligent şi 
bine pregătit este un profesor, dacă 
este o persoană rece are mai puţine 
de transmis în clasă. Profesorul care 
este distant, care nu este interesat şi 
de sufletul elevului său pe lângă fap- 
tul că nu este agreat de colectiv, 
crează şi stări de repulsie față de ac- 
tivitatea şcolară. 

O capacitate deosebită, nece- 
sară în realizarea unei relații optime 
între dascăl şi elev o reprezintă em- 


patia. Empatia didactică reprezintă 
acea capacitate a dascălului de a se 
transpune în „ființa” elevilor săi, de 
a intui procesualitatea cognitivă şi 
afectivă a celor cu care inter- 
acţionează, de a vibra şi a retrăi afec- 
tiv, stări, gânduri, proiecte. 

Raporturile dintre profesor şi 
elev nu prezintă numai o latură 

intelectuală. Factorul afectiv are 
o importanță deosebită asupra ran- 
damentului intelectual al elevului. 
Crearea de bună dispoziţie în clasă 
reprezintă o condiție necesară pen- 
tru evitarea eşecului scolar. Fiecare 
lecţie se desfăşoară într-un climat 
afectiv particular, dispoziția clasei 
variază în funcţie de cea a profesoru- 
lui. 

Modul în 


reuşeşte sa relaţioneze cu elevii săi 


care profesorul 


este o artă, trebuie să dea dovadă de 
sensibilitate şi dragoste pentru copii, 
de empatie şi echilibru afectiv, să 
acorde atenţie problemelor pe care 
elevii trebuie să le clarifice, să nu 
minimalizeze problemele care îi 
frământă, să le acorde respect, con- 
tribuind astfel în mod pozitiv la pro- 
pria lor formare. Iniţiativa trebuie să 
aparţină dascălului, care trebuie să 
conducă, să dirijeze aceste relaţii şi 
să le structureze pe comunicare. 

„Nu putem direcționa vântul, 
dar putem  direcţiona direcţia 
vâslelor” Vince Lombardi. 





SĂRMANI SUTĂ LA SUTĂ 


Am cunoscut odată la vreme de vacanţă 
O tare necăjită, o smeadă bătrânioară 
[i zic aşa căci încă nu-şi prea trăise anii 


O... rablă învechită, o... gioarsă de „Olsit” 
Şi-acum se plimbă, bieţii, într-un „Reno-Megan” 
La bloc stăteau sărmanii ca-ntr-un cuptor blindat 


PĂCATE AMĂRÂTE 


Mi-am pus dinţi noi în gura toată 
Să pot zâmbi fără angoase 
Dar nu pot rupe mai nimica 
Şi-aşa-mi plăcea să rod oase... 


Cât să o poată lumea numi octogenară. 


Brăzdase însă vremea pe fața ei velură 
Sinistre reliefuri, cu plugu-i nemilos 

Iar striele-nvechite şi roase de uzură 
Şedeau ca pe un schelez de sus şi până jos. 


„Fătuca mea-i sărmană, la margine de ţară 

O văd din joi în Paşte şi tare o doresc 

N-am bani să plec la dânsa cu-aşa o pensioară 
De unde-atâţia galbeni, biletul să-l plătesc?!... 


Nici eu nu au, sărmanii, de unde să-mi tot deie 
Au dat apartamentul şi-o vilă şi-au făcut 

Îmi scriu că-i o minune, un „Pelişor” la cheie 
Frumoasă, mobilată, cum nu s-a mai văzut. 


Au strâns, amar sărmanii şi-au economisit 
Să termine o dată cu hârbul de măidan 


Curgea pe ei sudoarea, grătar, fripturi, miros... 
Acum au sărăcuțţii şi aer condiţionat 
Şi frig în aer liber tot ce-i mai bun de ros. 


Sărmanii, amărâţii, azi pleacă la Paris 

Să-şi facă şi ei concediul să simtă că trăiesc 
Mă-ncearcă iar ficatul, dar plâng de bucurie 

Nu ştiu când vin de-acolo, poate mă mai găsesc... 


Sunt graşi, frumoşi săracii, azi am primit o carte 
Îmi scrie ginerică cu propria lui mână 

Se roagă pentru mine, de toate să am parte 

Şi zice că-mi aduce tămâie d-aia bună 


M-au cam lăsat genunchii şi simt cum tremur 
toată 

Iar când le plâng de milă mă rog şi zic 

Că pot să mor de foame, desculță, dezbrăcată 
Sunt fericiţi „copiii ... nu-mi trebuie nimic...” 

CE E TALENIUL 


Talentul e atunci când ai 
Ce spune lumii. Dacă-l ai. 
Iar de nu-l ai şi crezi că-l ai 

De unde n-ai, de un să dai?!... 


INCONŞTIENŢĂ 


Sub noi, planeta avea de toate 
Acum sunt cam pe terminate 
Şi pregătindu-ne mormântul 
Am poluat întreg pământul. 


DUMNEZEU SĂ-L IERTE 


Ne-am cunoscut în puşcărie 
Când mă loveai, călău ce eşti 
Acum eşti la măcelătie 
După cum văd. Totâmpiteşti. 


Prof. Marian Mecu 
Membru al „Ligii Scriitorilor” 

SPORIREA EFICIENŢEI 
ÎN ÎNVĂŢĂMÂNTUL 
LIMBILOR STRĂINE 


Prof. Aura NEDELCU 
Grup Şcolar Construcţii de 
Maşini Colibaşi 
Eficientizarea învățământului 
limbilor străine implica o pregătire 
de specialitate şi mai ales una peda- 
gogică cu totul specială. Pe plan 
mondial există în momentul de față 
o literatura pedagogică în legătură 
cu acest subiect, care fiind atât de 
vastă depăşeşte posibilitățile unei 
singure persoane de a fi la curent cu 
tot ce apare. În acelaşi timp se poate 
observa şi învechirea unor lucrări, 
cândva foarte apreciate, dar astăzi, 
prin forța împrejurărilor depăşite, 
ducându-ne chiar pe căi perimate. 
Este greşit să se creadă că un pro- 


fesor, care stăpâneşte perfect spe- 
cialitatea, problemele de lingvistică 
şi de literatură, este automat şi un 
profesor bun. Pentru aceasta îi sunt 
necesare însă numeroase cunoştinţe 
interdisciplinare de didactică, peda- 
gogie, psihologie, etc., care conju- 
gate sufleteşte cu dragostea pentru 
copii şi adolescenţi pot crea un pro- 
fesor de calitate. 

Considerând că nu pot exista 
metodici, didactici universal valabile 
pentru toate epocile si toate zonele 
pământului, aceasta fiind cu atât mai 
mult valabil intr-o societate democ- 
ratică, pluralistă, unde lupta de idei 
este un element cu totul natural, 
profesorul trebuie să-şi dea seama de 
obiectivele urmărite in programa 


analitică a limbilor străine. S-a discu- 
tat mult despre un învățământ co- 
municativ. A fost însă o greşeală să 
se considere, după cum s-a întâm- 
plat adesea, că numai comunicarea 
orala este comunicare. Dar si cea 
scrisă este tot comunicare, limba 
străina fiind tocmai utilă ca mijloc de 
informare şi documentare ştiinţifică, 
ştiinţa presupunând cunoaşterea 
limbilor străine. 

În ceea ce priveşte perfecțiunea 
cunoaşterii unei limbi străine, este 
cazul să fim mai modeşti, ştiind 
foarte bine că, de fapt, nu există nici 
o cunoaștere perfectă a limbii 
materne, influenţa acesteia la în- 
limbi străine 
neputându-se în nici un fel elimina. 


vățarea unei 
Să nu le creăm elevilor iluzia că se 
poate învăţa o limbă străină fără 
efort, căci in realitate este nevoie de 
un studiu intens pentru însuşirea 
lexicului si a problemelor de gramat- 
ică. 

Învăţământul imitativ, neconşti- 
entizat n-a condus nici în în- 
vățământul şcolar, nici la adulți la 
competenta şi performanța de a co- 


munica. Se impune un minim de 
cunoştinţe şi, obligatoriu, şi cunoşt- 
ințe de gramatică română. lar profe- 
sorii de limbi străine sunt obligaţi să 
cunoască în amănunţime programa 
analitică de limba română, precum 
şi manualele respective. 

Rolul memoriei este foarte im- 
portant la studiul limbilor străine. 
Ca şi în trecut rolul profesorului este 
central. Numai că rolul acestuia a în- 
ceput să se schimbe: el nu mai predă 
lecţia, ci a devenit organizatorul 
acesteia, în care elevii depun o vie 
activitate. 

Adesea se critică manualele şco- 
lare. A critica e uşor, dara critica şti- 
ințific este mai greu. Se impune în 
special o „întinerire” a tipurilor de 
exerciții. Creativitatea şi informaţia 
la zi a profesorului au acum un rol 
determinant. 

În pedagogia contemporană se 
consideră pe bună dreptate că pro- 
cesul de instruire nu este univoc, ci 
biunivoc. Nu numai elevii au de în- 
văţat de la educatorii lor, ci şi aceştia 
de la învățăceii lor. 





RELAŢIA PROFESOR - ELEV 
ȘI EFECTELE FRUSIRANIE 
ALE APRECIERII ȘCOLARE 


Prof. Aura NEDELCU 
Grup Şcolar Construcţii de 
Maşini Colibaşi 


Fiind un act ce ţine de sfera re- 
laţiilor interpersonale, actul ed- 
ucativ, eficiența sa, se decide pe 
terenul raporturilor concrete zil- 
nice, dintre profesor şi elev. În 
problema relaţiei profesor-elev, pe 
lângă o bogata experienţă pozitivă 
ce s-a acumulat în decursul anilor, 
se constată că uneori predomină 
arbitrarul, practici învechite şi 
prejudecăti pe care o atitudine 
conservatoare le menţine. Pentru 
perfecționarea relaţiei este nece- 
sar să se ia în consideraţie, pe de o 
parte, obiectivele educaţiei, iar pe 
de alta parte psihologia tineretului 
contemporan, actul educativ fiind 
un proces de continuă invenţie so- 
cială. 

Relaţiile dintre profesor şi clasă 
se polarizează, în general în senti- 
mente de simpatie, încredere rec- 
iprocă sau, dimpotrivă, de 
antipatie, neîncredere şi chiar os- 


tilitate. Sunt şi cazuri când contac- 
tul spiritual dintre profesor şi elev 
nu trece de zona indiferenței: 
clasa nu există pentru profesor şi 
nici profesorul pentru clasă. Iniţia- 
tiva trebuie să aparţină însă profe- 
sorului, care ţinând seama de 
legea esenţială a relațiilor afective 
interumane, trebuie să conducă, 
să dirijeze aceste relaţii şi să le 
structureze pe colaborare. 

Sursa de nemulțumire a 
elevilor îşi are originea în compor- 
tamentul unor cadre didactice, în 
imaginea deformată pe care unii 
elevi o au despre profesori şi pro- 
fesorii despre ei. O parte însem- 
nată din profesori, în aprecierile 
pe care le fac asupra elevilor, pun 
accentul cu precădere pe eşecurile 
acestora, fac prognoze descuraja- 
toare, pierzând din vedere per- 
spectiva optimistă a viitorului 
elevului. 

Autoritatea 
bazată pe principiul "magister 
dixit”, trebuie înlocuită cu una în- 
temeiată pe relaţii în care profe- 


profesorului, 


sorul are rol de îndrumător şi co- 
ordonator al activităţii elevului. 
Orice încercare de a umili sau în- 
curca un elev mai ales în prezența 
colegilor săi va sfârşi printr-un 
rezultat nedorit; elevul ori se re- 
trage în sine, refuzând să mai co- 
munice, ori reacționează violent 
față de încercarea de a fi încurcat 
sau umilit. 

Indiferența față de personali- 
tatea elevului amenință nevoile şi 
trebuinţele spirituale de baza ale 
acestuia, respectul față de sine, 
nevoia de răspuns afectiv din 
partea celor din jur, nevoia de se- 
curitate pe termen lung, de succes, 
precum şi nevoia de a aparține 
unui grup şi de a fi acceptat de 
acesta. 

Practica şcolară tradiţională 
ne-a lăsat imaginea profesorului 
care vrea să domine elevii şi să-i 
subordoneze. Într-un asemenea 
climat nimic nu se face din 
convingere şi pasiune. Este nece- 
sar să se facă trecerea de la vechiul 
tip de relaţii în care profesorul co- 
laborează cu elevii. Principala ac- 
tivitate a acestuia nu va fi 
predarea, ci angajarea elevilor în 
investigaţii şi lucrări indepen- 
dente. Relaţiile bazate pe stimă şi 
respect reciproc reclamă şi un lim- 
baj adecvat. Expresiile ironice şi 
jignitoare tulbură atitudinea 

elevilor față de profesorul lor şi în- 
greunează crearea unui climat fa- 
vorabil muncii creatoare în clasă. 

Profesorul care cunoaşte val- 
oarea aprecierii pozitive nu se va 
feri de o uşoară supraapreciere a 
performanţelor elevului; îl va 
aprecia pe elev mai mult decât 
merită, spre a-l face să merite pe 
deplin aprecierea, să se ridice la 
nivelul aprecierii făcute. Nu este 
deloc întâmplător că profesorii ce 
impulsionează elevii mai mult 
prin laudă, obţin rezultate mai 
bune în procesul de educaţie. 

Raporturile dintre profesor şi 
elev nu prezintă numai o latură in- 
telectuală. Factorul afectiv are o 
importanţă deosebită asupra ran- 
damentului intelectual al elevului. 
Crearea de bună dispoziţie în 
clasă reprezintă o condiție nece- 
sară pentru evitarea eşecului şco- 
lar. Fiecare lecţie se desfăşoară 
într-un climat afectiv particular, 
dispoziţia clasei variază în funcție 
de cea a profesorului. 

De aceea profesorii trebuie să 
aibă grija ca în derularea procesu- 
lui de învățământ să nu lezeze per- 
sonalitatea elevului, ci să-l ajute să 
o dezvolte, să-l ajute să înveţe să 
gândească singur pentru ca atunci 
când va părăsi băncile şcolii să nu 
depindă de nimeni, cel puţin din 
punct de vedere intelectual. 

CERCUL DE PICTURĂ ANTEU 


De ce Anteu... 


“Anteu”, uriaş faimos în mitologia greacă, fiul lui Poseidon şi al Geei, era de neînvins 
atâta timp cât atingea pământul. Vigoarea o primea de la mama sa , Geea fiind personificarea 


Pământului. 


„Anteu” a fost pentru noi la început un vis, 
nu ceva foarte definit, ci un gând ca o “tuşă” de 
penel, şi multe neliniști, nemulțumiri, dorințe... 

Nemulțumirea ca în sânul societăţii civile 
a murit interesul pentru fenomenul cultural. Că 
omul de rând, mereu grăbit şi supus stresului co- 
tidian, nu mai are o scară a valorilor frumosului, şi 
că... doar manelele prind. 

A mai fost şi dorinţa de a împărtăşi din tainele 
culorilor celor din jur, şi nevoia de a mă regăsi în 
sufletele celor la început de drum şi căutare, şi 
gândul că tu la început de drum nu ai avut un în- 
drumar. Şi că ţi-a trebuit o tenacitate de Sisif pen- 
tru a izbuti. Gândul că ţi-ar fi fost mult mai uşor 
dacă erai susținut, iar anii de căutare i-ai fi folosit 
din plin. Pentru că pe tărâmul dumnezeiesc al 
artei, tu, truditorul, rătăceşti în spaţiul dintre flori 
şi stele, cauţi şi te cauţi clipă de clipă, arzi fiecare 
la intensitatea harului tău, dat de Dumnezeu. 

Apoi, a mai fost necesitatea de a ieşi din casă 
într-un oraş cu oameni şi tineri care gândesc 
aparte. Şi cărora nu le sunt străine noţiuni ca: 
teatru, muză, poezie, formă şi culoare, şasiu, 
model şi modelaj , tabără de creaţie, spatulă şi şe- 
valet, marmură, granit, acid oxalic, intonaco, 
fresco, pictură a secco, sinopia sau arriccio. 

A mai fost şi o undă de gând amar „şi anume 
că deseori , elevi şi părinți deopotrivă, chiar şi 
şcoala au tratat desenul, muzica , sportul ca pe 
nişte discipline auxiliare. Ore în care poţi face 
matematică, dirigențţie, divertisment, sau pur şi 


simplu poţi să le transformi în recreații. 

V-aţi întrebat vreodată? tineri sau mai puțin 
tineri: dacă noi toți am ştii să mângâiem clapele 
unui pian sau corzile unei viori, le-am asculta 
pană la lacrimă sunetele , dacă am ştii să îm- 
brățişăm cu şmirghelul şi cu sufletul lemnul de 
păr sau de prun al unei sculpturi, dacă materiei 
brute i-am da viaţă din, truda, dragostea şi visele 
noastre,dacă am ştii să vibrăm a slovă şi inima ne- 
ar fi paletă... şi plumb, şi violet, şi răsărit de zi, foc 
mocnit de amurg sau vis poleit cu pulbere de 
lună... 

Dacă am ştii să privim stelele şi nu le-am mai 
crede reci şi de neatins, sau să ascultăm ploaia „să 
trăim răsăritul de soare ... 

Dacă nu v-aţi întrebat toate astea, închideţi 
pentru o clipă ochii şi faceţi un exercițiu de imag- 
inaţie. Imaginaţi-va o astfel de lume , a voastră, în 
care aţi trăi. Şi aţi iubi... 

Întrebaţi-vă cum v-aţi simţi într-o astfel de 
lume, ce preocupări,ce gânduri şi trăiri aţi avea, 
cum v-aţi uita la omul de lângă voi... 

Dacă aţi deschis ochii „uitaţi-vă atent în jur. 
Lumea asta există .Cel puţin în mintea şi sufletele 
unora dintre noi. Nu trebuie decât să punem visul 
în operă, să trecem de la stadiul de gând şi imag- 
inaţie la cel de faptă. 

Acel vis, ca o tuşă de penel, poate deveni re- 
alitate. Şi pentru voi. Pentru noi nu mai e un vis. 
Este “Anteu”, un grup de 'teribilişti” , care în 
primăvara lui 2001 şi-au strâns mănunchi visele, 


lacrima, neliniştile şi talentul, făcând să reînvie în 
urbea noastră, fenomenul FRUMOS. În liter- 
atură , uneori Anteu a fost asemuit păsării 
Phoenix,renăscând din propria-i cenuşă .Aşa a 
apărut Anteu. 

Un gând renăscut din cenuşa altor arderi, în 
alte vremi trecute, pe altarul artei. Pentru că astfel 
de preocupări au fost mereu. Le-au stins din timp 
în timp vicisitudinile vieții si ignoranța oamenilor. 

Ca orice desen, a fost întâi o tuşă,apoi alta, 
un crochiu, pe urmă un contur bine definit, cu 
perspectivă şi proiecte de activitate. Anteu s-a 
ridicat într-o primăvară şi ca orice plăntuţă a cres- 
cut, a înflorit, a dat roade şi va mai da. Pentru că 
vă asigur, nu este o plantă anuală sau bienală,este 
una perenă cu rădăcini adânci de datină şi 
tradiție. Şi vă mai asigur de un lucru :porțile su- 
fletului lui Anteu, ca şi uşile atelierului vă sunt de- 
schise tuturor. Ca cititori ai publicaţiei, ca 
truditori, colaboratori sau susținători şi simpati- 
zanţi ai cercului de creaţie şi Asociaţiei Pro —Arta 
ArtGESIS care s-a născut dintr-un vis. Visul de a 
susține fenomenul cultural şi tradiţia. Noi toţi 
credem că nu există limite , nici măcar de vârstă şi 
orientare,pentru a spera, pentru a creea, pentru a 
gândi spre mai frumos, spre înainte, spre idealuri 
şi stele... spre condiţia noastră de oameni ai mile- 
niului trei... 

Cornel CÂRSTEA 





Cine suntem, 
de unde venim, 
încotro ne 
îndreptăm... 


Noi suntem „oamenii din 
lună”... Flăcări albe în candelabrul 
cerului ... Suntem cei care ne facem 
nimb din praf de stele şi veşmânt 
evanescent din mătase de cur- 
cubee... Cerşetori spirituali la 
Poarta Cerului... 

Suntem asemenea  fluturilor 
care ies dimineața în pragul florilor 
de unde îşi iau zborul zig-zagat 
printre oameni,imprăştiind bu- 
Curie... 

Venim din Totdeauna, planetă 
în Constelația Speranței. 

Ajunşi aici, printre voi, am ob- 


servat în jur numeroşi purtători de 
perle ce trebuie puse în valoare. Lor 
le trebuie şnurul pe care să fie ex- 
puse. Inteligența, creativitatea, tre- 
buie să aibă suportul de a se 
exprima. 

În acest orăşel sunt oameni cu 
profil de învingători. Conchistadori 
moderni veniţi din toată ţara să 
cucerească o pâine,care au dorit să 
rămână în acest frumos spațiu ge- 
ografic. Sângele lor, înnobilat curge 
acum prin trupurile primei generații 
de Mioveneni. 

Povestea cartierului nostru cu 
zâne şi cu feţi-frumoşi care le trag 
ocheade din zborul skate-board- 
urilor, poate începe în taina focului 
din lemn de chiparog* prin care 
dansează naluci în rochii de fum alb. 
Din când în când, din flăcări sar 
pietre preţioase până aproape de 
noi... Aceştia sunt ei... 


Ei, cei ale căror mâini aleargă pe 
suprafața pânzei, căutându-i su- 
flarea şi o acoperă cu fire de culoare 
izvorâtă direct din inimă ... mângâie 
piatra,căutându-i miezul, acolo 
unde se ascund capodoperele ... îşi 
lasă degetele martore plânsului pă- 
durilor de viori... 

Să-i expandăm în 
societate,molipsitor de pozitiv, radi- 
ind bucuria cuvântului ales, a sune- 
tului dulce de pe portativ sau de pe 
creanga din codru, a luminii răs- 
frânte-n culoare... 

Să-i readucem pe scena vieţii pe 
visătorii care pot să spună „Pe norul 
acela ne-am iubit odată „apoi, din 
puful lui ne-am făcut aripi cu care 
am zburat în adâncul mării, la nunta 
algelor roşii, inflorite într-un reflex 
mimetic, la un prea roşu răsărit de 
soare...” 

Cei cu mintea ascuţită se 

cunosc uşor. Au ţeasta lui Oblio. 
Dacă acum hălăduiesc încă prin Pă- 
durea fără Rost, să le deschidem 
drum către Poiana cu Speranţe a lui 
Anteu. 

Bolnavi de speranţă şi de 
iluzii,cu ochii pe cerul înverzit de 
ierburi de leac, în spaţiul divin al 
creaţiei,visăm la ploaia cu dia- 
mante, lacrimi de Dumnezeu care să 
ne vindece de neputinţă, şi de ură,şi 
de păcat... 

Şi astfel, fiecare Anteu dintre 
înrădăcinat în pământul 
dragostei de frumos, să poată înflori 
în buchetul, PRO ARTA ArtGE- 
SIS”! 

* arbore foarte rar, din familia 
chiparosului.Pădurile de chiparogi 
sunt cele în care se ascund inorogii 
| Sssst!...] 


noi, 


Ştefan PREDA 


CUPRINS: 


1. Mioveni 524 de ani- pagini de istorie 


2. Cula Racoviţa — Muzeul etnografic 


3. Un moment din stilul de viaţă al ţăranului român, prof. C.I. Năstase 


4. Mânăstirea Vieroşi 

5. Centrul Cultural Mioveni 

6. Casa de Cultură a Sindicatelor Dacia 

7. Biblioteca orășenească 

8. Liceul „lulia Zamfirescu” 

9. Grupul Şcolar Colibaşi 

10. Şcoala Generală „Liviu Rebereanu” 

1 1. Şcoala Generală „George Topârceanu” 

12. Şcoala Generală „Marin Sorescu” 

13. Şcoala Generală Colibaşi 

14. Şcoala cu clasele I — IV Făget 

15. Catedrala ortodoxă Mioveni 

16. Biserica Sf. Trei Ierarhi Mioveni 

17. Biserica Sf. Apostoli Petru şi Pavel Colibaşi 

18 Biserica Sf. Nicolae Racovița 

Eveniment cultural: 

19. Produsele tradiționale au avut succes la Sărbătoarea recoltei 
20. Prietenii noştri din Landerneau — Franţa ne-au vizitat 
21. Focul lui Sumedru 

22. Proiect multilateral Comenius 

Eseuri: 

23. Sporirea eficienţei în învățământul limbii străine 

24. Relaţia profesor — elev şi efectele frustrante ale aprecierii școlare 


25. Cercul de Pictură ANTEU 


pagina 1 
pagina 2 
pagina 4 
pagina 5 
pagina 6 
pagina 7 
pagina 8 
pagina 9 
pagina 10 
pagina 12 
pagina 13 
pagina 14 
pagina 15 
pagina 16 
pagina 17 
pagina 17 
pagina 18 
pagina 18 


pagina 19 
pagina 20 
pagina 20 
pagina 21 


pagina 23 
pagina 23 
pagina 24 


hoo.com 























